cyanic-selkie/wikianc huggingface dataset:
ಭಾರತ
ಆರ್ಥಿಕ ವ್ಯವಸ್ಥೆ
ವೇಗವಾಗಿ ಬೆಳೆಯುತ್ತಿರುವ ಆರ್ಥಿಕ ವ್ಯವಸ್ಥೆಯನ್ನು ಭಾರತ ಹೊಂದಿದ್ದು, ಒಟ್ಟು ರಾಷ್ಟ್ರೀಯ ಉತ್ಪಾದನೆಯ ದೃಷ್ಟಿಯಿಂದ ಪ್ರಪಂಚದಲ್ಲಿ ಹನ್ನೆರಡನೆಯ ಸ್ಥಾನವನ್ನು ಹೊಂದಿದೆ. ಕೊಳ್ಳುವ ಶಕ್ತಿಯ ಮೇರೆಗೆ ಮೂರನೆ ಸ್ಥಾನವನ್ನು ಹೊಂದಿದೆ. ಆದರೆ ಭಾರತದ ಜನಸಂಖ್ಯೆಯನ್ನು ಗಮನಿಸಿ ಸರಾಸರಿ ಒಬ್ಬ ವ್ಯಕ್ತಿಯ ಆದಾಯ ಸುಮಾರು ವರ್ಷಕ್ಕೆ ೧೧,೦೦೦ ರೂಪಾಯಿಗಳಷ್ಟು. ಮಾಹಿತಿ ತಂತ್ರಜ್ಞಾನ ಸಂಸ್ಥೆಗಳು ಬೆಳೆದ ನಂತರ ಭಾರತೀಯ ಮಧ್ಯಮ ವರ್ಗ ಹೆಚ್ಚುತ್ತಾ ಬಂದಿದೆ. ಭಾರತದ ಮುಖ್ಯ ವೃತ್ತಿಗಳಲ್ಲಿ ಕೆಲವೆಂದರೆ ಕೃಷಿ, ಬಟ್ಟೆಗಳ ತಯಾರಿಕೆ, ಪೆಟ್ರೋಲಿಯಮ್ ಉತ್ಪನ್ನಗಳು, ಮಾಹಿತಿ ತಂತ್ರಜ್ಞಾನ, ಚಲನ ಚಿತ್ರಗಳು ಹಾಗೂ ಕುಶಲ ಕೈಗಾರಿಕೆ. ವಾರ್ಷಿಕವಾಗಿ ಸುಮಾರು ೨೦ ಲಕ್ಷ ಅಂತರರಾಷ್ಟ್ರೀಯ ಪ್ರವಾಸಿಗಳು ಭಾರತಕ್ಕೆ ಬರುತ್ತಾರೆ. ಭಾರತದೊಂದಿಗೆ ಹೆಚ್ಚಾಗಿ ಅಂತಾರಾಷ್ಟ್ರೀಯ ವ್ಯಾಪಾರ ನಡೆಸುವ ದೇಶ-ಸಂಸ್ಥೆಗಳೆಂದರೆ ಅಮೆರಿಕದ ಸಂಯುಕ್ತ ಸಂಸ್ಥಾನ, ರಷ್ಯಾ, ಯುರೋಪಿಯನ್ ಒಕ್ಕೂಟ, ಚೀನಾ ಮತ್ತು ಜಪಾನ್.
ದ್ರವ್ಯ ಸ್ಥಿತಿ
ದ್ರವ
ಅಣುಗಳ ಪರಸ್ಪರ ಆಕರ್ಷಣ ಶಕ್ತಿಯಿಂದ ದ್ರವದ ಮೇಲ್ಮೈ ಭಾಗದಲ್ಲಿ ಸೆಳೆತ ಉಂಟಾಗುತ್ತದೆ (ಸರ್ಫೇಸ್ ಟೆನ್ಷನ್). ಈ ಕಾರಣದಿಂದ ದ್ರವದ ಬೇರೆ ಬೇರೆ ಪದರಗಳಲ್ಲಿ ಚಲನವನ್ನು ನಿರೋಧಿಸುವ ಬಲಗಳು ಉತ್ಪನ್ನವಾಗುತ್ತವೆ. ಇಂಥ ಬಲಗಳ ಹೆಸರು ಸ್ನಿಗ್ಧತೆ (ವಿಸ್ಕಾಸಿಟಿ). ಜೇನು, ಗ್ಲಿಸರಿನ್, ಹರಳೆಣ್ಣೆ ಮುಂತಾದ ದ್ರವಗಳಲ್ಲಿ ಸ್ನಿಗ್ಧತೆ ಹೆಚ್ಚಾಗಿಯೂ ನೀರು, ಆಲ್ಕೊಹಾಲ್, ಈಥರ್ ಮುಂತಾದ ತೆಳು ದ್ರವಗಳಲ್ಲಿ ಕಡಿಮೆಯಾಗಿಯೂ ಇರುತ್ತದೆ. ದ್ರವವನ್ನು ಕುದಿಯುವಂತೆ ಕಾಯಿಸಿದಾಗ ಕುದಿಯಲು ಬೇಕಾದ ಉಷ್ಣತೆ ದ್ರವದ ಮೇಲಿನ ಒತ್ತಡದಿಂದ ವ್ಯತ್ಯಾಸವಾಗುವುದು. ಒತ್ತಡ ಕಡಿಮೆಯಾದರೆ, ಕುದಿಯುವ ಉಷ್ಣತೆ ಕಡಿಮೆಯಾಗುವುದು. ಸಮುದ್ರಮಟ್ಟದಲ್ಲಿ ನೀರು ೧೦೦ ಸೆಂ.ಗ್ರೇನಲ್ಲಿ ಕುದಿಯುವುದು. ಸಮುದ್ರಮಟ್ಟಕ್ಕಿಂತ ಮೇಲಿರುವು ಸ್ಥಳಗಳಲ್ಲಿ ವಾಯುವಿನ ಒತ್ತಡ ಸಮುದ್ರಮಟ್ಟದಲ್ಲಿನ ಒತ್ತಡಕ್ಕಿಂತ ಕಡಿಮೆಯಾಗಿದೆ.
ಭಾರತ
ಜನಸಂಖ್ಯಾ ಅಂಕಿ ಅಂಶಗಳು
ಭಾರತ ಪ್ರಪಂಚದಲ್ಲಿ  ಎರಡನೆ ಅತಿ ಹೆಚ್ಚು ಜನಸಂಖ್ಯೆಯನ್ನು ಹೊಂದಿದೆ. ಭಾರತೀಯ ಸಮಾಜದಲ್ಲಿ ಭಾಷೆ, ಧರ್ಮ, ಜಾತಿ ಮೊದಲಾದ ಅನೇಕ ಅಂಶಗಳು ವಿವಿಧ ಪಾತ್ರಗಳನ್ನು ವಹಿಸುತ್ತವೆ. ಭಾರತದ ಅತಿ ದೊಡ್ಡ ನಗರಗಳೆಂದರೆ ಮುಂಬಯಿ, ದೆಹಲಿ, ಬೆಂಗಳೂರು, ಕೋಲ್ಕತ್ತ ಮತ್ತು ಚೆನೈ ಭಾರತದ ಸಾಕ್ಷರತಾ ಪ್ರಮಾಣ ಶೇ. ೬೪.೮. ಧರ್ಮದ ದೃಷ್ಟಿಯಿಂದ, ಜನಸಂಖ್ಯೆಯ ವಿಂಗಡಣೆ ಹೀಗಿದೆ: ಹಿಂದೂ (೮೦.೫ %), ಮುಸ್ಲಿಮ್ (೧೩.೪ %), ಕ್ರೈಸ್ತ (೨.೩೩ %), ಸಿಖ್ (೧.೮೪ %), ಬೌದ್ಧ (೦.೭೬ %), ಜೈನ (೦.೪ %). ಭಾರತದಲ್ಲಿರುವ ಇತರ ಧಾರ್ಮಿಕ ವರ್ಗಗಳಲ್ಲಿ ಕೆಲವೆಂದರೆ ಯಹೂದಿ, ಪಾರ್ಸಿ, ಅಹ್ಮದಿ ಮತ್ತು ಬಹಾ-ಈ. ಭಾರತದಲ್ಲಿರುವ ಎರಡು ಮುಖ್ಯ ಭಾಷಾ ಬಳಗಗಳೆಂದರೆ ಉತ್ತರ ಭಾರತದ ಇಂಡೋ-ಆರ್ಯನ್ ಭಾಷಾ ಬಳಗ ಮತ್ತು ದಕ್ಷಿಣ ಭಾರತದ ದ್ರಾವಿಡ ಭಾಷಾ ಬಳಗ. ಭಾರತ ೨೨ ಅಧಿಕೃತ ಭಾಷೆಗಳನ್ನು ಹೊಂದಿದೆ.
ದ್ರವ್ಯ ಸ್ಥಿತಿ
ಅನಿಲ
ದ್ರವ್ಯದ ಅಂಗಕಣಗಳಿಗೆ ಸಾಕಷ್ಟು ಬಲ ಸಿಕ್ಕರೆ ಅವುಗಳ ಚಲನಾಶಕ್ತಿ ಹೆಚ್ಚಾಗಿ ಅಂತರ್ಕಣ ಬಲದ ಪರಿಣಾಮವು ಕಡಿಮೆಯಾಗುತ್ತದೆ. ಇಂತಹ ಸ್ಥಿತಿಯಲ್ಲಿ ದ್ರವ್ಯದ ಕಣಗಳು ಅತಿ ಸುಲಭವಾಗಿ, ಅನಿರ್ಬಂಧಿತವಾಗಿ ಚಲಿಸಬಲ್ಲವು. ಈ ಸ್ಥಿತಿಯಲ್ಲಿರುವ ದ್ರವ್ಯಗಳನ್ನು ಅನಿಲವೆನ್ನುತ್ತಾರೆ. ಇದರ ಕಣಗಳ ಗಾತ್ರಕ್ಕೆ ಹೋಲಿಸಿದರೆ ಅವುಗಳ ಪರಸ್ಪರ ದೂರವು ಬಹಳವಾಗಿರುತ್ತದೆ. ಇದರಿಂದ ಅನಿಲವನ್ನು ಒತ್ತಡ ಹೇರಿ ಕುಗ್ಗಿಸಬಹುದು. ಈ ಗುಣಗಳಿಂದಾಗಿ ಅನಿಲವು ಸ್ಥಿರವಾದ ಆಕಾರವನ್ನು ಮತ್ತು ಅಳತೆಯನ್ನು ಹೊಂದಿರುವುದಿಲ್ಲ. ಅದು ತನ್ನನ್ನು ಇರಿಸಿದ ಪಾತ್ರೆಯ ಆಕಾರ ಮತ್ತು ಅಳತೆಯನ್ನೇ ಆಕ್ರಮಿಸಿಕೊಳ್ಳುತ್ತದೆ.
ಭಾರತ
೧೯೦೧ ಮತ್ತು ನಂತರದ ಗಣತಿ
1901 ಮತ್ತು ನಂತರದ ಜನಗಣತಿ
ದ್ರವ್ಯ ಸ್ಥಿತಿ
ಅನಿಲ
ಒಂದು ದ್ರವವನ್ನು ಅದರ ಕುದಿಯುವ ಬಿಂದುವಿನ ತನಕ ಕಾಯಿಸಿದಾಗ ಅದು ಅನಿಲ ಸ್ಥಿತಿಯನ್ನು ತಲುಪುತ್ತದೆ.
ಭಾರತ
೧೯೯೮ ರಿಂದ ೨೦೧೯/2019ರ ವರೆಗಿನ ಲೋಕಸಭೆ ಚುನಾವಣೆ ಸಾರಾಂಶ
ದಪ್ಪಗಿನ ಅಕ್ಷರ
ಬಾಹ್ಯ ಸಂಪರ್ಕಗಳು
ವರ್ಗ:ಏಷ್ಯಾ ಖಂಡದ ದೇಶಗಳು ವರ್ಗ:ದೇಶಗಳು ವರ್ಗ:ದಕ್ಷಿಣ ಏಷ್ಯಾ ವರ್ಗ:ಭಾರತೀಯ ಉಪಖಂಡ
ದ್ರವ್ಯ ಸ್ಥಿತಿ
ಅನಿಲ
ಒಂದು ಅನಿಲವನ್ನು ಹೆಚ್ಚು ಒತ್ತಡದ ಕಡೆಯಿಂದ ಕಡಿಮೆ ಒತ್ತಡ ಇರುವ ಕಡೆಗೆ ಪ್ರವಹಿಸಿಸಿದರೆ, ಅದರ ಗಾತ್ರ ಹಿಗ್ಗುವುದು ಮತ್ತು ಉಷ್ಣತೆ ಕಡಿಮೆಯಾಗುವುದು. ಇದಕ್ಕೆ ಜೂಲ್ ಥಾಮ್ಸನ್ ಪರಿಣಾಮ ಎಂದು ಹೆಸರು. ಈ ಪರಿಣಾಮವನ್ನು ಉಪಯೋಗಿಸಿಕೊಂಡು ಗಾಳಿ, ಆಕ್ಸಿಜನ್, ಹೈಡ್ರೊಜನ್, ಹೀಲಿಯಂ ಮುಂತಾದ ಅನಿಲಗಳನ್ನು ದ್ರವರೂಪಕ್ಕೆ ಪರಿವರ್ತಿಸಬಹುದು. ಅನಿಲಗಳೂ ಹೆಚ್ಚಾಗಿ ಒತ್ತಡವನ್ನು ಉಂಟುಮಾಡುವ ಸಾಮರ್ಥ್ಯವನ್ನು ಹೊಂದಿರುವುದರಿಂದ ರೈಲು, ಮೋಟರು, ಏರೋಪ್ಲೇನ್, ರಾಕೆಟ್ ಇವು ಅತಿವೇಗದಿಂದ ಚಲಿಸಲು ಸಾಧ್ಯವಾಗಿದೆ. ಚಂದ್ರಲೋಕಕ್ಕೆ ಪ್ರಯಾಣ ಮಾಡಿರುವ ಲೂನಾ ೧೫, ಅಪೊಲೊ ೧೧ ಇವುಗಳು ಅತ್ಯಂತ ವೇಗವಾಗಿ ಭೂಮಿಯಿಂದ ಹೊರಚಿಮ್ಮಲು ಅನಿಲದ ಮಹತ್ತರವಾದ ಒತ್ತಡವೇ ಕಾರಣ.
ಪ್ಲಾಸ್ಮ
ಪ್ಲಾಸ್ಮ ಸ್ಥಿತಿಯು ಭೂಮಿಯಲ್ಲಿ ಅತಿ ಸಾಮಾನ್ಯವಾಗಿದೆ. ಮಿಂಚು, ವಿದ್ಯುತ್‍ ಕಿಡಿಗಳು, ಟ್ಯೂಬ್‍ಲೈಟುಗಳಲ್ಲಿ ದ್ರವ್ಯವು ಪ್ಲಾಸ್ಮ ಸ್ಥಿತಿಯಲ್ಲಿರುತ್ತದೆ.
ದ್ರವ್ಯವನ್ನು ಅತಿಹೆಚ್ಚು ಶಕ್ತಿಯ ಸ್ಥಿತಿಗೆ ಒಯ್ದರೆ ಪ್ಲಾಸ್ಮವನ್ನು ಸೃಷ್ಟಿಸಬಹುದು ಎಂದು ಹೇಳಿದೆವಷ್ಟೆ. ಇದನ್ನು ಸಾಮಾನ್ಯವಾಗಿ ಅನಿಲದ ಎರಡು ತುದಿಗಳ ನಡುವೆ ಅತಿಹೆಚ್ಚು ವೋಲ್ಟೇಜ್ ವ್ಯತ್ಯಾಸವನ್ನು ನಿರ್ಮಿಸಿ ಅಥವಾ ಅನಿಲವನ್ನು ಅತಿಹೆಚ್ಚು ತಾಪಮಾನಕ್ಕೆ ಒಯ್ದು ಮಾಡಲಾಗುತ್ತದೆ.
ದ್ರವ್ಯವನ್ನು ಅತಿಹೆಚ್ಚು ತಾಪಮಾನಕ್ಕೆ ಕಾಯಿಸಿದಾಗ ಎಲೆಕ್ಟ್ರಾನುಗಳು ಪರಮಾಣುಗಳಿಂದ ಸಿಡಿದು ಹೊರಬಂದು ಮುಕ್ತ ಎಲೆಕ್ಟ್ರಾನುಗಳಾಗುತ್ತವೆ. ನಕ್ಷತ್ರಗಳಲ್ಲಿರುವಂತೆ, ಅತಿಹೆಚ್ಚು ತಾಪಮಾನದಲ್ಲಿ, ಎಲ್ಲಾ ಎಲೆಕ್ಟ್ರಾನುಗಳು ಮುಕ್ತವಾಗಿರುತ್ತವೆ. ಇಂತಹ ಅತಿಹೆಚ್ಚು ಶಕ್ತಿಯ ಪ್ಲಾಸ್ಮವನ್ನು ಮುಕ್ತ ಎಲೆಕ್ಟ್ರಾನುಗಳ ಸಮುದ್ರದಲ್ಲಿ ಈಜುವ ನ್ಯೂಕ್ಲಿಯಸ್ ಎನ್ನಬಹುದು.
ಉಲ್ಲೇಖಗಳು
ವರ್ಗ:ಭೌತಶಾಸ್ತ್ರ ವರ್ಗ:ವಿಜ್ಞಾನ
ಟ್ಯಾಂಕರ್(ಹಡಗು)
ಒಂದು ಟ್ಯಾಂಕರ್  (ಅಥವಾ ಟ್ಯಾಂಕ್ ಹಡಗು ಅಥವಾ ಟ್ಯಾಂಕ್ ಶಿಪ್  ).ಇಂತಹದೊಂದು ಹಡಗು ,ಸಾಮಾನ್ಯವಾಗಿ ದ್ರವಗಳನ್ನು ಬೃಹತ್ ಪ್ರಮಾಣದಲ್ಲಿ ಸಾಗಾಟ ಮಾಡಲು ವಿನ್ಯಾಸಗೊಳಿಸಲಾಗಿರುತ್ತದೆ. ಟ್ಯಾಂಕ್ ಶಿಪ್ ಗಳಲ್ಲಿ ಪ್ರಮುಖ ಹಡಗುಗಳ ವಿಧಗಳೆಂದರೆ ತೈಲ ಟ್ಯಾಂಕರ್,ರಾಸಾಯನಿಕಗಳ ಟ್ಯಾಂಕರ್ ಮತ್ತು ದ್ರವೀಕೃತ ನೈಸರ್ಗಿಕ ಅನಿಲ ವಾಹಕ ಇತ್ಯಾದಿ.
ಹಿನ್ನೆಲೆ
ಟ್ಯಾಂಕರ್ ಗಳನ್ನು ಅವುಗಳ ಭಾರ ಹೊರುವ ಸಾಮರ್ಥ್ಯದ ಮೇಲೆ ವಿಭಿನ್ನ ರೀತಿಯಲ್ಲಿ ವಿಂಗಡಿಸಲಾಗುತ್ತದೆ.ಹಲವಾರು ಟನ್ ಗಳಷ್ಟು ಭಾರ ಹೊರುವ ಹಡಗುಗಳು ಸಣ್ಣ ಬಂದರು ಪ್ರದೇಶಗಳಲ್ಲಿ ಅಥವಾ ರೇವುಗಳಿಗೆ ನೂರಾರು,ಸಾವಿರಾರು ಟನ್ ಗಳನ್ನು ಹೊತ್ತೊಯ್ದು, ತಮ್ಮ ಸಾಮರ್ಥ್ಯದ ವಿಶಾಲ-ಮಟ್ಟದ ಸಾಗಾಣಿಕೆಗೆ ಸಾಕ್ಷಿಯಾಗಿವೆ. ಸಾಗರ-ಅಥವಾ ಸಮುದ್ರಗಳ ಮೇಲೆ ಚಲಿಸುವ ಟ್ಯಾಂಕರ್ ಗಳಲ್ಲದೇ ಆಂತರಿಕ-ಜಲಮಾರ್ಗವಾಗಿ ಸಾಗಣೆ-ಸಾಗಾಟದಲ್ಲಿ ನದಿಗಳು ಮತ್ತು ದೊಡ್ಡ ಕಾಲುವೆಗಳ ಮೂಲಕ ಹಡಗುಗಳು ಚಲಿಸುತ್ತವೆ.ಅವುಗಳು ಸರಾಸರಿ ಸಾವಿರಾರು ಟನ್ ಗಳಷ್ಟು ಸರಕುಗಳ ಸಾಗಾಟದ ಸಾಮರ್ಥ್ಯ ಹೊಂದಿವೆ. ವ್ಯಾಪಕ ಪ್ರಮಾಣದ ಉತ್ಪನ್ನಗಳನ್ನು ಟ್ಯಾಂಕರ್ ಗಳ ಮೂಲಕ ಸಾಗಿಸಲಾಗುತ್ತದೆ,ಅವುಗಳೆಂದರೆ:
ಈ ಟ್ಯಾಂಕರ್ ಗಳ ಪರಿಕಲ್ಪನೆಯೇ ಒಂದು ನವೀನ ಮಾದರಿಯದ್ದಾಗಿದೆ.ಇತ್ತೀಚಿನ ೧೯ನೆಯ ಶತಮಾನದಿಂದೀಚೆಗೆ ಇದಕ್ಕೆ ಹೊಸತನ ದೊರಕಿದೆ. ಇದಕ್ಕಿಂತಲೂ ಮುಂಚೆ ತಂತ್ರಜ್ಞಾನವು ಬೃಹತ್ ಪ್ರಮಾಣದಲ್ಲಿ ದ್ರವಗಳ ಸಾಗಾಣಿಕೆಗೆ ಅಷ್ಟಾಗಿ ಬೆಂಬಲ ನೀಡಿದ್ದಿಲ್ಲ. ಬೃಹತ್ ಪ್ರಮಾಣದಲ್ಲಿ ದ್ರವಗಳ ಸಾಗಣೆಗಾಗಿ ಸಾರಿಗೆ ವಲಯಕ್ಕೆ ಹೇಳಿಕೊಳ್ಳುವಂತಹ ಮಾರುಕಟ್ಟೆ ಕೂಡ ಇರಲಿಲ್ಲ.ಹೀಗಾಗಿ ಬಹಳಷ್ಟು ಹಡಗುಗಳು ವಿವಿಧ ಉತ್ಪನ್ನಗಳನ್ನು ವಿಭಿನ್ನ ರೀತಿಯಲ್ಲಿ ಸಾಗಣೆ ಮಾಡುತ್ತಿದ್ದವು.ಅಗತ್ಯವಿರುವ ಕಡೆ ದಾಸ್ತಾನು ಮಾಡಿ ಹೊರಭಾಗಗಳಲ್ಲಿ ನಿಗದಿತ ಮಾರ್ಗಗಳಲ್ಲಿ ಸಾಗಿಸಿ ಅವುಗಳ ಮಾರಾಟ ಮಾಡಲಾಗುತ್ತಿತ್ತು. ದ್ರವಗಳನ್ನು ಸಾಮಾನ್ಯವಾಗಿ ಪೀಪಾಯಿಗಳಲ್ಲಿ-ಸಾಗಿಸುತ್ತಿದ್ದುದರಿಂದ "ಟನ್ನೇಜ್ " ಎಂಬ ಪದ ಬಳಕೆಯಲ್ಲಿದೆ.ಪೀಪಾಯಿಗಳಲ್ಲಿ ಭರ್ತಿ ಮಾಡಿದ ದ್ರವದ ಪ್ರಮಾಣವನ್ನು ಅನುಸರಿಸಿ ಅದರ ಪರಿಮಾಣವನ್ನು ಟನ್ ಗಳಷ್ಟು ಮದ್ಯ (ಪೀಪಾಯಿಗಳಲ್ಲಿ) ಸಾಗಾಟ ಮಾಡಲಾಗಿದೆ ಎಂದು ಉಲ್ಲೇಖಿಸಲಾಗುತ್ತಿತ್ತು. ಶುದ್ಧ ನೀರು ಮತ್ತು ಇನ್ನಿತರ ಪಾನೀಯಗಳು ಕೂಡ ಹಡಗಿನ ಸಿಬ್ಬಂದಿಗೆ ನೌಕಾಯಾನದಲ್ಲಿ ಅತ್ಯವಶ್ಯವಿದ್ದುದರಿಂದ ಅವುಗಳನ್ನೂ ಪೀಪಾಯಿಗಳಲ್ಲಿ ವ್ಯವಸ್ಥಿತವಾಗಿ ಸಂಗ್ರಹಿಸಿಟ್ಟು ಸಾಗಿಸಲಾಗುತ್ತಿತ್ತು. ದೊಡ್ಡ ಪ್ರಮಾಣದ ದ್ರವಗಳ ಸಾಗಾಟವು ಆರಂಭದಲ್ಲಿ ಹಡಗುಗಳಿಗೆ ಹಲವು ಸಮಸ್ಯೆಗಳನ್ನು ತರುತ್ತಿತ್ತು:
ಕೊನೆಯಲ್ಲಿ ಟ್ಯಾಂಕರ್ ಗಳು ತೈಲ ಕೈಗಾರಿಕೆಗಳಿಗೆ ಉತ್ತಮ ಆರಂಭ ನೀಡಿವೆ.ಯಾಕೆಂದರೆ ತೈಲ ಕಂಪನಿಗಳು ತಮ್ಮ ಉತ್ಪನ್ನ ಹಾಗೂ ಸಂಸ್ಕರಣ ಮಾಡಿದ ತೈಲವನ್ನು ಸುಲಭ ಮತ್ತು ಅಗ್ಗದರದಲ್ಲಿ ಸಾಗಾಟಕ್ಕೆ ದಾರಿ ಕಂಡುಕೊಂಡು ಗ್ರಾಹಕರಿಗೆ ತಲುಪಿಸಿದವು. ಹೀಗೆ ತೈಲ ಟ್ಯಾಂಕರ್ ಹುಟ್ಟಿಕೊಂಡಿತು. ಇಂದು ಬಹಳಷ್ಟು ದೊಡ್ಡ ಪ್ರಮಾಣದಲ್ಲಿ ದ್ರವಗಳನ್ನು ಅಗ್ಗದ ದರದಲ್ಲಿ ಸಾಗಣೆ ಮಾಡಲಾಗುತ್ತದೆ.ಒಂದೊಂದು ಟ್ಯಾಂಕರ್ ಅಥವಾ ಹಡಗು ನಿರ್ಧಿಷ್ಟವಾದ ತೈಲ ಸಾಗಣೆಗೆ ನಿಗದಿಗೊಂಡಿದೆ. ದೊಡ್ಡ ಪ್ರಮಾಣದ ದಾಸ್ತಾನು ಟ್ಯಾಂಕರ್ ಗಳಲ್ಲಿ ಸಮುದ್ರ ದಂಡೆಗಳಲ್ಲಿ ಸಂಗ್ರಹಿಸಲಾಗುತ್ತದೆ.ಅವುಗಳನ್ನು ಅಗತ್ಯಕ್ಕೆ ತಕ್ಕಂತೆ ಸಣ್ಣ ಸಣ್ಣ ಪೀಪಾಯಿಗಳಲ್ಲಿ ಮಾರಾಟಕ್ಕೆ ಸಜ್ಜುಗೊಳಿಸಿ ಸಂಬಂಧಪಟ್ಟ ಗ್ರಾಹಕರಿಗೆ ತಲುಪಿಸುವ ವ್ಯವಸ್ಥೆ ಇದೆ.
ಅದಲ್ಲದೇ ಡಬ್ಲಿನ್ ನಲ್ಲಿರುವ ಗಿನ್ನೀಸ್ ಮದ್ಯ ತಯಾರಿಕಾ ಕಂಪನಿಯು ತನ್ನ ಪ್ರಸಿದ್ದ ಉತ್ಪನ್ನಗಳನ್ನು UK.ಗೆ ರಫ್ತು ಮಾಡಿ ಸಾಗಿಸಲು ಟ್ಯಾಂಕರ್ ಗಳ ಸಮೂಹವನ್ನೇ ಹೊಂದಿದೆ.
ವಿಭಿನ್ನ ಉತ್ಪನ್ನಗಳು ವಿಭಿನ್ನ ರೀತಿಯ ಸಂಗ್ರಹ ಮತ್ತು ಸಾಗಾಟ ವಿಧಾನಗಳನ್ನು ಹೊಂದಿವೆ. ಹೀಗೆ ವಿಶಿಷ್ಟ ಬಗೆಯ ಟ್ಯಾಂಕರ್ ಗಳನ್ನು ಅಗತ್ಯಕ್ಕನುಗುಣವಾಗಿ ನಿರ್ಮಿಸಲಾಗಿದೆ.ಉದಾಹರಣೆಗೆ "ರಾಸಾಯನಿಕ ಟ್ಯಾಂಕರ್ ಗಳು" ಮತ್ತು "ತೈಲ ಟ್ಯಾಂಕರ್ ಗಳು" ಅಂದರೆ "LNG ವಾಹಕಗಳು",ಇವುಗಳನ್ನು ದ್ರವೀಕೃತ ನೈಸರ್ಗಿಕ ಅನಿಲ ಸಾಗಣೆಗಾಗಿಯೇ ವಿಶೇಷವಾಗಿ ಇಂತಹ ಅಪರೂಪದ ಟ್ಯಾಂಕರ್ ಬಳಸಲಾಗುತ್ತದೆ.
ಇವುಗಳಲ್ಲಿ ಮಧ್ಯಪೂರ್ವದಿಂದ ಹಾರ್ನ್ ಆಫ್ರಿಕಾದ ಸುತ್ತಮುತ್ತಲೂ ತೈಲ ಪೂರೈಕೆಗೆ ಸೂಪರ್ ಟ್ಯಾಂಕರ್ ಗಳನ್ನು ವಿನ್ಯಾಸಗೊಳಿಸಲಾಗಿದೆ. ಸೂಪರ್ ಟ್ಯಾಂಕರ್ ಎನ್ನಲಾದ ಸೀವೈಜ್ ಜೇಂಟ್, ೨೦೧೦ ರಲ್ಲಿ ಛಿದ್ರಗೊಂಡಿತು. ಅದು ೪೫೮ ಮೀಟರ್ ಗಳು (೧೫೦೪ ಅಡಿ) ಉದ್ದ ಮತ್ತು ೬೯ ಮೀ (೨೨೬ ಅಡಿ) ಅಗಲವಿತ್ತು.
ದೊಡ್ಡ ಪ್ರಮಾಣದ ತೈಲಗಳ ಸಾಗಣೆಗೆ ಮೂರು ಆದ್ಯತಾ ವಿಧಾನಗಳಿವೆ,ಇವುಗಳನ್ನು ಸೂಪರ್ ಟ್ಯಾಂಕರ್ ಗಳ ಮೂಲಕ ಅಂದರೆ ಕೊಳವೆ ಮಾರ್ಗ ಸಾರಿಗೆ ಮತ್ತು ರೈಲ್ವೆ ಮಾರ್ಗಗಳಲ್ಲಿ ಸಾಗಿಸಲಾಗುತ್ತದೆ. ಇವುಗಳಿಗೆ ದೊಡ್ಡ ಪ್ರಮಾಣದ ಸುರಕ್ಷತೆ ವ್ಯವಸ್ಥೆ ಇದ್ದರೂ ಟ್ಯಾಂಕರ್ ಗಳಲ್ಲಿನ ತೈಲ ಚೆಲ್ಲುವಿಕೆಗಳು ಹಲವು ಬಾರಿ ವಿನಾಶಕ್ಕೆ ಕಾರಣವಾಗುತ್ತವೆ. ನೋಡಿ ಎಕ್ಸಾನ್ ವಲ್ಡೆಜ್, ಬ್ರಾರ್ , ಪ್ರಿಸ್ಟೇಜ್ ಆಯಿಲ್ ಸ್ಪಿಲ್ , ಟೊರಿ ಕ್ಯಾನ್ಯೊನ್  , ಮತ್ತು ಎರಿಕಾ ಇವುಗಳೆಲ್ಲವೂ ಕರಾವಳಿಯಲ್ಲಾದ ತೈಲ ಸೋರಿಕೆಗಳ ಅನಾಹುತಗಳ ಉದಾಹರಣೆಯಾಗಿವೆ.
ಟ್ಯಾಂಕರ್ ಸಾಮರ್ಥ್ಯ
ದ್ರವ ಇಂಧನಗಳ ಸಾಗಣೆಗೆ ಬಳಸುವ ಟ್ಯಾಂಕರ್ ಗಳನ್ನು ಅವುಗಳ ಸಾಮರ್ಥ್ಯದ ಮೇಲೆ ವಿಂಗಡಿಸಲಾಗುತ್ತಿದೆ.
ಆಗ ೧೯೫೪ ರಲ್ಲಿ ಶೆಲ್ ಆಯಿಲ್, ಹೊಸದಾಗಿ ಒಂದು ಸರಾಸರಿ ಸರಕು ಸಾಗಣೆ ಬಾಡಿಗೆ ದರದ ನಿರ್ಧಾರದ (AFRA) ಪದ್ದತಿಯನ್ನು ಅಭಿವೃದ್ಧಿಪಡಿಸಿತು.ಅದು ವಿವಿಧ ಗಾತ್ರಗಳ ಟ್ಯಾಂಕರ್ ಗಳ ವಿಂಗಡನೆಗೆ ಅನುಕೂಲವಾಯಿತು. ಇದನ್ನು ಸ್ವತಂತ್ರ ಅಳತೆಗೋಲಾಗಿಡಲು ಶೆಲ್ ಕಂಪನಿಯು ಲಂಡನ್ ಟ್ಯಾಂಕರ್ ಬ್ರೊಕರ್ಸ್ ಪ್ಯಾನಲ್ (LTBP) ನ ಸಲಹೆ ಕೇಳಿದರು. ಮೊದಲ ಬಾರಿಗೆ ಸಮೂಹವನ್ನು ಸರ್ವೆ ಸಾಮಾನ್ಯ ಉದ್ದೇಶ ದ ಟ್ಯಾಂಕರ್ ಗಳು  ಇದರಡಿ ಬರುವ ಒಂದು ಗುಂಪು;ಮಧ್ಯಮ ಶ್ರೇಣಿ  ೨೫,೦೦೦ ಮತ್ತು ಇದರಡಿ ಬರುವ ವರ್ಗ ಮತ್ತು ದೊಡ್ಡ ಶ್ರೇಣಿ  ಯವುಗಳು ಬೃಹತ್-ಪ್ರಮಾಣದ ಹಡಗುಗಳು ಇವು  ಗಿಂತ ವಿಶಾಲವಾಗಿದ್ದವು. ಹಡಗುಗಳು ೧೯೭೦ ರ ಸುಮಾರಿಗೆ ವೈಶಾಲ್ಯ ಪಡೆದವು.ಇವುಗಳ ಪಟ್ಟಿ ವಿಸ್ತೃತವಾಯಿತು.ಟನ್ ಗಳು ವಿಶಾಲ ಟನ್ ಗಳಾಗಿ ಪರಿವರ್ತನವಾದವು.
ಸುಮಾರಾಗಿ ೩೮೦ ಹಡಗುಗಳು ಗಾತ್ರದಿಂದ  ವರೆಗೆ ಕಾಣಸಿಗುತ್ತವೆ.ಇವುಗಳು ಜನಪ್ರಿಯತೆಯಿಂದಾಗಿ ದೊಡ್ಡ VLCC ಗಳಿಗಿಂತ ದೊಡ್ಡ ಗಾತ್ರ ಪಡೆದಿವೆ. ಈ ಪ್ರಮಾಣಕ್ಕಿಂತ ಕೇವಲ ಏಳು ಹಡಗುಗಳು ಮಾತ್ರ ದೊಡ್ಡದಾಗಿವೆ.ಅಲ್ಲದೇ ೯೦ ಹಡಗುಗಳು ಮಾತ್ರ ಮತ್ತು. ಇವುಗಳ ಮಧ್ಯೆ ತಮ್ಮ ಗಾತ್ರ ಹೊಂದಿವೆ.
ವಿಶ್ವದ ಹಡಗುಪಡೆಗಳು
ಯುನೈಟೆಡ್ ಸ್ಟೇಟ್ಸ್ ಮೇರಿಟೈಮ್ ಅಡ್ ಮಿನಿಸ್ಟ್ರೇಶನ್ಸ್ ನ ೨೦೦೫ ರ ಅಂಕಿ ಅಂಶಗಳ ಪ್ರಕಾರ ಸುಮಾರು ೪,೦೨೪ ಟ್ಯಾಂಕರ್ ಗಳು ಅಥವಾ ವಿಶ್ವಾದ್ಯಂತ ಅತ್ಯಂತ ದೊಡ್ಡವು.ಇದರಲ್ಲಿ ೨,೫೮೨ ಹಡಗುಗಳು ಎರಡು-ಪದರಿನ ಹೊದಿಕೆ ಪಡೆದವಾಗಿವೆ. ಪನಾಮಾಎಂಬ ಪ್ರಮುಖ ಧ್ವಜಪಟ ರಾಜ್ಯ ಹಡಗುಪಡೆ ಟ್ಯಾಂಕರ್ ಗಳ ಸಮೂಹದಲ್ಲಿ ಸುಮಾರು ೫೯೨ ನೊಂದಾಯಿತ ಹಡಗುಗಳಿವೆ. ಇನ್ನುಳಿದ ಐದು ಧ್ವಜಪಟದ ರಾಜ್ಯಗಳಲ್ಲಿ ಸುಮಾರು ಇನ್ನೂರು ನೊಂದಾಯಿತ ಟ್ಯಾಂಕರ್ ಗಳಿವೆ:ಲಿಬೆರಿಯಾ (೫೨೦), ದಿ ಮಾರ್ಶಲ್ ಐಲ್ಯಾಂಡ್ಸ್ (೩೨೩), ಗ್ರೀಸ್ (೨೩೩), ಸಿಂಗಾಪೂರ್ (೨೭೪) ಮತ್ತು ದಿ ಬಹಮಾಸ್ (೨೧೫). ಧ್ವಜಪಟದ ರಾಜ್ಯಗಳಲ್ಲಿ ಆರು ಅತ್ಯಂತ ದೊಡ್ಡ ಹಡಗು ಪಡೆಗಳು ದೊಡ್ಡ ಗಾತ್ರದವಾಗಿವೆ,ಅಲ್ಲದೇ ಅತ್ಯಂತ ದೊಡ್ಡ ಭಾರದ ಟನ್ನೇಜ್ ನಲ್ಲಿ ಇವುಗಳ ಬಳಕೆಯಾಗುತ್ತದೆ.
ಗ್ರೀಸ್,ಜಪಾನ್ ಮತ್ತು ಯುನೈಟೆಡ್ ಸ್ಟೇಟ್ಸ್ ಈ ಮೂರೂ ಅತ್ಯಧಿಕ ಟ್ಯಾಂಕರ್ ಗಳ ಒಡೆತನ ಹೊಂದಿವೆ.ಅನುಕ್ರಮವಾಗಿ ೭೩೩,೩೯೪ ಮತ್ತು ೩೧೧ ಹಡಗುಗಳಿವೆ. ಈ ಮೂರು ರಾಷ್ಟ್ರಗಳು ಒಟ್ಟು ೧,೪೩೮ ಹಡಗುಗಳನ್ನು ಹೊಂದಿದ್ದು, ಇದು ವಿಶ್ವದ ೩೬%ಗಿಂತಲೂ ಹೆಚ್ಚು ಪ್ರಮಾಣದಲ್ಲಿ ತನ್ನ ಪಾಲು ಪಡೆದಿದೆ.
ಟ್ಯಾಂಕರ್ ಗಳ ನಿರ್ಮಾಣದಲ್ಲಿ ಏಶಿಯನ್ ಕಂಪನಿಗಳು ಪ್ರಾಧಾನ್ಯತೆ ಪಡೆದಿವೆ. ವಿಶ್ವದ ಒಟ್ಟು ೪,೦೨೪ ಟ್ಯಾಂಕರ್ ಗಳಲ್ಲಿ ೨,೮೨೨ ಅಥವಾ ೭೦%ಕ್ಕಿಂತ ಹೆಚ್ಚು ಹಡಗುಗಳನ್ನು ದಕ್ಷಿಣ ಕೊರಿಯಾ,ಜಪಾನ್ ಅಥವಾ ಚೀನಾದಲ್ಲಿ ನಿರ್ಮಿಸಲಾಗಿದೆ.
ಬಾಹ್ಯ ಕೊಂಡಿಗಳು‌‌
ವರ್ಗ:ವಾಣಿಜ್ಯೋದ್ದೇಶದ ವಸ್ತುವಿನ ಸಾಗಣೆ ಮತ್ತು ವಿತರಣೆ ವರ್ಗ:ಹಡಗಿನ ಬಗೆಗಳು ವರ್ಗ:ಟ್ಯಾಂಕರ್ಸ್ ವರ್ಗ:ಸಂಚಾರ ವ್ಯವಸ್ಥೆ ವರ್ಗ:ವಾಣಿಜ್ಯ ಹಾಗು ವ್ಯಾಪಾರ
Petrolier Tancer olew Petroleiro Petroliera 유조선 油轮
ಮಹೇಶ್ವರಪ್ಪ
ಪ್ರೊ. ಮಹೇಶ್ವರಪ್ಪ ನವರು ವಿಶ್ರಾಂತ ಪ್ರಾಧ್ಯಾಪಕರು, ಮೈಸೂರು ಮಾನಸ ಗಂಗೋತ್ರಿಯಲ್ಲಿ ೧೯೬೭ರಿಂ೧೯೭೦ರ ವರೆಗೆ ಸಹಾಯಕ ಭಾಷಾಂತರಕಾರರಾಗಿ ಕಾರ್ಯನಿರ್ವಹಿಸಿದವರು. ಅವರು ಸಾಹಿತ್ಯ ಕ್ಷೇತ್ರದಲ್ಲಿಯೂ, ಸಲ್ಲಿಸಿರುವ ಸೇವೆ ಗಣನೀಯ .ಅವರ ಹುಟ್ಟೂರು (೫-೬-೧೯೩೪)ಗರುಗದಹಳ್ಳಿ , ಕಡೂರುತಾಲ್ಲೋಕು, ಚಿಕ್ಕಮಗಳೂರು ಜಿಲ್ಲೆ ಸದ್ಯದಲ್ಲಿ ಚಿತ್ರದುರ್ಗ ನಗರದಲ್ಲಿ ವಾಸಿಸುತ್ತಿದ್ದಾರೆ.
ಅವರ ಕೃತಿಗಳು: ಭಾಷಾಂತರ ಪ್ರವೇಶಿಕೆ (ಭಾಷಾಂತರಕಾರರಿಗೆ ಅತ್ಯಂತ ಉಪಯುಕ್ತ ಮಾರ್ಗದರ್ಶಿ ಕೃತಿ), ಟ್ರೆಷರ್ ಐಲ್ಯಾಂಡ್ ( ಆರ್.ಎಲ್. ಸ್ಟೀವನ್ ಸನ್ ಕೃತ ಕಾದಂಬರಿ ಸಂಕ್ಷಿಪ್ತ ಕನ್ನಡಾನುವಾದ, ಮಿತ್ರರ ಸಹಕಾರದೊಡನೆ ),ಭಾವ ಬಿಂದು (ಪ್ರಬಂಧ ಸಂಕಲನ),ಚಿಂತನವಲ್ಲರಿ ( ಆಕಾಶವಾಣಿಯ ನಲ್ನುಡಿಗಳ ಸಂಗ್ರ್ತಹ),ಹಳೆ ಬೇರು ಹೊಸ ಚಿಗುರು(ಕವನಸಂಕಲನ), ಸಾಮಾಜಿಕ ಒಡಂಬಡಿಕೆ (ಜೆ.ಜೆ ರೂಸೋನ ಸೋಶಿಯಲ್ ಕಾಂಟ್ರ್ಯಾಕ್ಟ್'ನ ಅನುವಾದ), ಭಾರತದಲ್ಲಿ ವಿವಾಹ ಮತ್ತು ಕುಟುಂಬ ಪದ್ದತಿ(ಮ್ಯಾರೆಜ್ ಅಂಡ್ ಫ್ಯಾಮಿಲಿ ಇನ್ ಇಂಡಿಯಾ ದ ಕನ್ನಡ ಅನುವಾದ, ಮೂಲ ,ಕೆ.ಎಮ್. ಕಪಾಡಿಯ ), ಆಧುನಿಕ ಸಂವಿಧಾನಗಳು( ಕೆ ಸಿ. ವೀಯರ್ ನ ಮಾಡ್ರನ್ ಕಾನ್ಶ್ಟಿಟ್ಯೂಷನ್ಸ ನ ಅನುವಾದ ),ತಾಯಿಯ ಹಾಲಿನ ಮಹತ್ವ  (ಬ್ರೆಷ್ಟ್ ಫೀಡೀಂಗ್ ನ ಅನುವಾದ,ಮೂಲ ಯುನೆಸ್ಕೋ ಪ್ರಕಟನೆ ).
ಚಿತ್ರದುರ್ಗ ಆಕಾಶವಾಣಿ ಕೇಳುಗರ ಒಕ್ಕೂಟದ ಅಧ್ಯಕ್ಷರಾಗಿ  ನಾಲ್ಕುವರ್ಷ ಕಾರ್ಯ ನಿರ್ವಹಣೆ .೧೫ ವರ್ಷಗಳಿಂದ ನಿಯತ ಕಾಲಿಕಗಳಲ್ಲಿ ಸತತ ಲೇಖನ ; ಆಕಾಶವಾಣಿಯಲ್ಲಿ ಕಾರ್ಯಕ್ರಮಗಳು .ಕಳೆದ ಮುವ್ವತ್ತು ವರ್ಷಗಳಿಂದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯಿಂದ ,ಚಿತ್ರದುರ್ಗ ದಲ್ಲಿ ನಡೆಯುವ ಅಧಿಕಾರಿಗಳಿಗೆ ,ನೌಕರರಿಗೆ ' ಆಡಳಿತದಲ್ಲಿ ಕನ್ನಡ 'ತರಬೇತಿ  ಶಿಬಿರದ ನಿರ್ದೇಶಕರು.
೨೦೦೧ ರಲ್ಲಿ ಕಡೂರಿನಲ್ಲಿ ನಡೆದ ಪ್ರಥಮ ತಾಲ್ಲೋಕು ಕನ್ನಡ ಸಾಹಿತ್ಯ ಸಮ್ಮೇಳನದ ಶಾಸನ ಗೋಷ್ಟಿಯ ಅಧ್ಯಕ್ಷತೆ.
ವರ್ಗ:ಕನ್ನಡ ಸಾಹಿತಿಗಳು ವರ್ಗ:ಅನುವಾದಕರು
ಶ್ರವಣ ಎಂಜಿನಿಯರಿಂಗ್‌
ಶ್ರವಣ ಎಂಜಿನಿಯರಿಂಗ್‌ (ಆಡಿಯೋ ಎಂಜಿನಿಯರಿಂಗ್‌) ಎಂಬುದು ಒಂದು ಪರಿಣತ ವೃತ್ತಿಯಾಗಿದ್ದು, ಧ್ವನಿಗಳ ಮುದ್ರಿಸುವಿಕೆ, ಬೆರೆಸುವಿಕೆ ಮತ್ತು ಪ್ರತಿ ಮಾಡುವಿಕೆಗಳಿಗೆ ಸಂಬಂಧಿಸಿರುವ ಯಂತ್ರೋಪಕರಣ ಹಾಗೂ ಉಪಕರಣದ ಬಳಕೆಯೊಂದಿಗೆ ಅದು ವ್ಯವಹರಿಸುತ್ತದೆ. ವಿದ್ಯುನ್ಮಾನ ಶಾಸ್ತ್ರ, ಶ್ರವಣ ವಿಜ್ಞಾನ, ಮನೋಶ್ರವಣ ವಿಜ್ಞಾನ, ಮತ್ತು ಸಂಗೀತ ಕ್ಷೇತ್ರಗಳನ್ನು ಒಳಗೊಂಡಂತೆ ಅನೇಕ ಕಲಾತ್ಮಕ ಮತ್ತು ವೃತ್ತಿಪರ ವಲಯಗಳ ಮೇಲೆ ಈ ಕ್ಷೇತ್ರವು ಅವಲಂಬಿಸುತ್ತದೆ. ವಿಭಿನ್ನ ಬಗೆಯ ಧ್ವನಿಮುದ್ರಣ ಮಾಧ್ಯಮಗಳೊಂದಿಗೆ ಓರ್ವ ಶ್ರವಣ ಎಂಜಿನಿಯರ್‌ ಪ್ರಾವೀಣ್ಯತೆಯನ್ನು ಪಡೆದಿರುತ್ತಾನೆ ಹಾಗೂ ಸಾದೃಶ್ಯ ಟೇಪು (ಅನಲಾಗ್‌ ಟೇಪ್‌), ಅಂಕೀಯ ಬಹುಪಥ ಧ್ವನಿಮುದ್ರಕಗಳು (ಡಿಜಿಟಲ್‌ ಮಲ್ಟಿಟ್ರಾಕ್‌ ರೆಕಾರ್ಡರ್ಸ್‌) ಮತ್ತು ಕಾರ್ಯಕೇಂದ್ರಗಳಂಥ ಮಾಧ್ಯಮಗಳು, ಹಾಗೂ ಕಂಪ್ಯೂಟರ್‌‌ ಜ್ಞಾನ ಇವೇ ಮೊದಲಾದವು ಸದರಿ ಪರಿಣತಿಯ ವ್ಯಾಪ್ತಿಯಲ್ಲಿ ಬರುತ್ತವೆ. ಅಂಕೀಯ ಯುಗವು ಉದಯವಾಗುವುದರೊಂದಿಗೆ ಇದು ಹೆಚ್ಚು ಹೆಚ್ಚು ಪ್ರಾಮುಖ್ಯತೆಯನ್ನು ಗಳಿಸಿಕೊಳ್ಳುತ್ತಿದೆ. ಹೀಗಾಗಿ, ಸಮನ್ವಯಗೊಳಿಸುವಿಕೆಯಿಂದ ಸಾದೃಶ್ಯ ಸ್ವರೂಪಕ್ಕೆ, ಸಾದೃಶ್ಯ ಸ್ವರೂಪದಿಂದ ಅಂಕೀಯ ಸ್ವರೂಪಕ್ಕೆ ಮಾಡುವ ವರ್ಗಾವಣೆಗಳಿಗೆ ಸಂಬಂಧಿಸಿದ ತಂತ್ರಾಂಶ ಮತ್ತು ಯಂತ್ರಾಂಶದ ಸಮಗ್ರೀಕರಣವನ್ನು ಅರ್ಥೈಸಿಕೊಳ್ಳುವಲ್ಲಿ ಓರ್ವ ಶ್ರವಣ ಎಂಜಿನಿಯರ್‌‌ ನಿಷ್ಣಾತನಾಗಿರಬೇಕಾಗುತ್ತದೆ.
ಧ್ವನಿವಿಜ್ಞಾನದ ಎಂಜಿನಿಯರಿಂಗ್‌ ಎಂಬುದಾಗಿ ಕರೆಯಲ್ಪಡುವ ಔಪಚಾರಿಕ ಎಂಜಿನಿಯರಿಂಗ್‌ ಶಿಕ್ಷಣದ ವಿಷಯಕ್ಕೆ ಪ್ರತಿಯಾಗಿ, ಧ್ವನಿಗಳು ಮತ್ತು ಸಂಗೀತದ ಸೃಜನಶೀಲ ಹಾಗೂ ಪ್ರಾಯೋಗಿಕ ಮಗ್ಗುಲುಗಳ ಕುರಿತಾಗಿ ಶ್ರವಣ ಎಂಜಿನಿಯರಿಂಗ್‌ ಆಸಕ್ತಿ ವಹಿಸುತ್ತದೆ. ಫಿಲ್‌ ಎಕ್‌ ಎಂಬ ಓರ್ವ ನಿರ್ಮಾಪಕ, ಎಂಜಿನಿಯರ್‌‌, ಧ್ವನಿ ಸಂಯೋಜಕನು ಶ್ರವಣ ಎಂಜಿನಿಯರಿಂಗ್‌ ಕುರಿತಾಗಿ ವಿವರಿಸುತ್ತಾ, "ಇದು ಯಾವುದೇ ಯೋಜನೆಯ ಭೌತಿಕ ಮುದ್ರಿಸುವಿಕೆಗೆ (ಧ್ವನಿಮುದ್ರಣಕ್ಕೆ) ಸಂಬಂಧಿಸಿದ ವಿಷಯವಾಗಿದ್ದು, ಓರ್ವ ನಿರ್ಮಾಪಕನು ಆ ಪ್ರಕ್ರಿಯೆಯನ್ನು ನಿರ್ದೇಶಿಸುವ ಆಸಾಮಿಯಾಗಿರುತ್ತಾನೆ; ಧ್ವನಿವರ್ಧಕಗಳನ್ನು ಇರಿಸುವುದು, ಪೂರ್ವ-ವರ್ಧಕ ಗುಬುಟುಗಳನ್ನು (ಪ್ರೀ-ಆಂಪ್‌ ನಾಬ್ಸ್‌) ತಿರುಗಿಸುವುದು ಹಾಗೂ ಮಟ್ಟಗಳನ್ನು ನಿಗದಿಪಡಿಸುವುದು ಇವೇ ಮೊದಲಾದವು ಈ ಪ್ರಕ್ರಿಯೆಯಲ್ಲಿ ಸೇರಿರುತ್ತವೆ." ಸದರಿ ಪ್ರಕ್ರಿಯೆ ಮತ್ತು ಕಲೆಯನ್ನು ವರ್ಧಿಸುವುದಕ್ಕೆ ಸಂಬಂಧಿಸಿದ ಹೊಸ ತಂತ್ರಜ್ಞಾನ, ಉಪಕರಣ ಹಾಗೂ ಕೌಶಲಗಳನ್ನೂ ಸಹ ಅನೇಕ ಧ್ವನಿಮುದ್ರಣ ಎಂಜಿನಿಯರ್‌‌ಗಳು ಕಂಡುಹಿಡಿದಿದ್ದಾರೆ.
ನಿಘಂಟಿನ ವಿವಾದ
"ಶ್ರವಣ ಎಂಜಿನಿಯರ್‌‌" ಮತ್ತು "ಧ್ವನಿ ಎಂಜಿನಿಯರ್‌‌" ಎಂಬ ಅಭಿವ್ಯಕ್ತಿಗಳು ಅನಿರ್ಧಾರಿತವಾಗಿವೆ. ಧ್ವನಿ ಮತ್ತು ಸಂಗೀತ ನಿರ್ಮಾಣದಲ್ಲಿ ಕೆಲಸ ಮಾಡುತ್ತಿರುವ ಓರ್ವ ವ್ಯಕ್ತಿಗೆ ಮಾತ್ರವೇ ಅಲ್ಲದೇ, ಈ ವಿಷಯಗಳಿಗೆ ಸಂಬಂಧಿಸಿದಂತೆ ವೃತ್ತಿಪರ ಉಪಕರಣವನ್ನು ವಿನ್ಯಾಸಗೊಳಿಸುವ ಓರ್ವ ಪದವೀಧರ ಎಂಜಿನಿಯರ್‌ಗೂ ಇಂಥ ಪರಿಭಾಷೆಗಳು ಉಲ್ಲೇಖಿಸಲ್ಪಡುತ್ತವೆ. ಅಂದರೆ, ಓರ್ವ ಪದವೀಧರ ಎಂಜಿನಿಯರ್‌ನ ವೃತ್ತಿಯು ಧ್ವನಿ ಮತ್ತು ಸಂಗೀತ ನಿರ್ಮಾಣದಲ್ಲಿ ಕೆಲಸ ಮಾಡುತ್ತಿರುವವನಿಗೆ ಅಗತ್ಯವಾಗಿರುವ ಸಾಧನಗಳನ್ನು ಅನೇಕವೇಳೆ ಅಭಿವೃದ್ಧಿಪಡಿಸುತ್ತದೆ. ಜರ್ಮನ್‌‌ ಮತ್ತು ಇಟಾಲಿಯನ್‌‌ನಂಥ ಇತರ ಭಾಷೆಗಳು, ಈ ಚಟುವಟಿಕೆಗಳನ್ನು ಉಲ್ಲೇಖಿಸುವುದಕ್ಕೆ ಸಂಬಂಧಿಸಿದಂತೆ ವಿಭಿನ್ನ ಪದಗಳನ್ನು ಹೊಂದಿವೆ. ಉದಾಹರಣೆಗೆ, ಜರ್ಮನ್ ಭಾಷೆಯಲ್ಲಿ ಟೋನ್‌‌ಟೆಕ್ನಿಕರ್‌‌ (ಶ್ರವಣ ತಂತ್ರಜ್ಞ) ಎಂದು ಕರೆಯಲ್ಪಡುವ ವೃತ್ತಿಪರಿಣಿತನು ಶ್ರವಣ ಉಪಕರಣವನ್ನು ಚಲಾಯಿಸುವವನಾಗಿರುತ್ತಾನೆ.ಟೋನ್‌‌ಮೀಸ್ಟರ್‌‌  (ಧ್ವನಿ ಪರಿಣಿತ) ಎಂಬುದಾಗಿ ಕರೆಯಲ್ಪಡುವ ವೃತ್ತಿಪರಿಣಿತನು ಧ್ವನಿಮುದ್ರಣಗಳನ್ನು ಸೃಷ್ಟಿಸುವವನಾಗಿರುತ್ತಾನೆ ಅಥವಾ ಸಂಗೀತವನ್ನು ಪ್ರಸಾರಮಾಡುವವನಾಗಿರುತ್ತಾನೆ; ಸದರಿ ಟೋನ್‌‌ಮೀಸ್ಟರ್ ಸಾಂಗೀತಕವಾಗಿ ('ಶಾಸ್ತ್ರೀಯ' ಸಂಗೀತ ಮತ್ತು ಶಾಸ್ತ್ರೀಯವಲ್ಲದ ಪ್ರಕಾರಗಳಲ್ಲಿ) ಆಳವಾಗಿ ತರಬೇತು ಪಡೆದಿರುವುದು ಮಾತ್ರವಲ್ಲದೇ, ವಸ್ತುತಃ ಧ್ವನಿಯ ಎಲ್ಲಾ ಮಗ್ಗುಲುಗಳ ಕುರಿತಾಗಿ ಒಂದು ವಿಸ್ತೃತವಾದ ತಾತ್ತ್ವಿಕ ಹಾಗೂ ಪ್ರಾಯೋಗಿಕ ಜ್ಞಾನವನ್ನೂ ಸಹ ಹೊಂದಿರುತ್ತಾನೆ; ಅದೇ ವೇಳೆಗೆ, ಟೋನಿಜಿನಿಯರ್‌  (ಶ್ರವಣ ಎಂಜಿನಿಯರ್‌‌) ಎಂದು ಕರೆಯಲ್ಪಡುವ ವೃತ್ತಿಪರಿಣಿತನು ಸದರಿ ವ್ಯವಸ್ಥೆಯನ್ನು ವಿನ್ಯಾಸಗೊಳಿಸುವ, ನಿರ್ಮಿಸುವ ಮತ್ತು ದುರಸ್ತಿಮಾಡುವ ವಲಯಗಳಲ್ಲಿ ಪರಿಣಿತನಾಗಿರುತ್ತಾನೆ.
ಅಂಕೀಯ ಸಂಕೇತ ಸಂಸ್ಕರಣೆ (ಡಿಜಿಟಲ್‌ ಸಿಗ್ನಲ್‌ ಪ್ರೊಸೆಸಿಂಗ್‌) ಮತ್ತು ಕಂಪ್ಯೂಟರ್‌‌ ಸಂಗೀತದ ಸಮಸ್ಯೆಗಳಿಗೆ ಸಂಬಂಧಿಸಿದ ಲೆಕ್ಕಾಚಾರಗಳಿಗೆ ಆಕಾರ ನೀಡುವ ಮೂಲಕ ಕೋಣೆಗಳ ಧ್ವನಿವಿಜ್ಞಾನದ ಅನುಕರಣೆಗಳನ್ನು ವಿನ್ಯಾಸ ಮಾಡುವ, ಧ್ವನಿ ಮತ್ತು ಶ್ರವಣ ಎಂಜಿನಿಯರಿಂಗ್‌ನ ಇತರ ಮುಂದುವರಿದ ಕ್ಷೇತ್ರಗಳ ಕುರಿತಾಗಿ ಸಾಂಸ್ಥಿಕ ಸಂಶೋಧನೆಯನ್ನು ನಿರ್ವಹಿಸುವ ವ್ಯಕ್ತಿಗಳು, ಬಹುತೇಕವಾಗಿ ಅಧಿಕೃತವಾಗಿ ಮನ್ನಣೆ ಪಡೆದಿರುವ ಕಾಲೇಜು ಅಥವಾ ವಿಶ್ವವಿದ್ಯಾಲಯವೊಂದರ ಪದವೀಧರರಾಗಿರುತ್ತಾರೆ, ಅಥವಾ ಒಂದು ಕಷ್ಟಕರವಾದ ನಾಗರಿಕ ಅರ್ಹತಾ ಪರೀಕ್ಷೆಯಲ್ಲಿ ಉತ್ತೀರ್ಣರಾದವರಾಗಿರುತ್ತಾರೆ.
ಸ್ಥಳೀಯ ವೃತ್ತಿಪರ ಎಂಜಿನಿಯರಿಂಗ್‌ ಘಟಕದ ಓರ್ವ ನೋಂದಾಯಿತ ಸದಸ್ಯನಾಗಿರದ ಯಾವುದೇ ವ್ಯಕ್ತಿಯು ಎಂಜಿನಿಯರ್‌‌ ಎಂಬ ವಿಶಿಷ್ಟನಾಮದ ಬಳಕೆಮಾಡುವುದನ್ನು ಕೆಲವೊಂದು ಅಧಿಕಾರ ವ್ಯಾಪ್ತಿಗಳು ನಿರ್ದಿಷ್ಟವಾಗಿ ನಿಷೇಧಿಸುತ್ತವೆ; ಸದರಿ ಘಟಕವು ಎಂಜಿನಿಯರಿಂಗ್‌ ವೃತ್ತಿಗೆ ಸಂಬಂಧಿಸಿದಂತೆ ನೀತಿಸೂತ್ರಗಳು ಮತ್ತು ಸಾರ್ವಜನಿಕರ ಸುರಕ್ಷತೆಯನ್ನು ನಿಯಂತ್ರಿಸುವುದಕ್ಕಾಗಿ ಹೊಣೆಗಾರನಾಗಿರುತ್ತದೆ, ಹಾಗೂ ಅನೇಕ ವೇಳೆ ಈ ಘಟಕವು ಶ್ರವಣ ಎಂಜಿನಿಯರ್‌‌ಗಳನ್ನು ಒಳಗೊಂಡಿರದೇ ಇರಬಹುದು. ಇಂಥ ಸನ್ನಿವೇಶಗಳಲ್ಲಿ ಅವರನ್ನು ಔಪಚಾರಿಕವಾಗಿ ಶ್ರವಣ ತಂತ್ರಜ್ಞರು ಎಂಬುದಾಗಿ ಉಲ್ಲೇಖಿಸಲಾಗುತ್ತದೆ.
ವೃತ್ತಿಗಾರರು
ಶ್ರವಣ ಎಂಜಿನಿಯರ್‌ ಆಗಿರುವ ಓರ್ವನು, ಯಾಂತ್ರಿಕ (ಸಾದೃಶ್ಯ) ಅಥವಾ ಅಂಕೀಯ ವಿಧಾನಗಳ ಮೂಲಕ ಧ್ವನಿಯ ನಿರ್ಮಾಣ ಮತ್ತು ಅದರ ಕುಶಲ ಬಳಕೆಯಲ್ಲಿ ಅನುಭವ ಹಾಗೂ ತರಬೇತಿಯನ್ನು ಪಡೆದಿರುವ ಓರ್ವ ವೃತ್ತಿ ಪರಿಣಿತನಾಗಿರುತ್ತಾನೆ. ಒಂದು ವೃತ್ತಿಪರವಾದ ವಿಶಿಷ್ಟನಾಮವನ್ನು ಹೊಂದಿರುವ ಈ ವ್ಯಕ್ತಿಯನ್ನು ಕೆಲವೊಮ್ಮೆ ಓರ್ವ ಧ್ವನಿ-ಎಂಜಿನಿಯರ್‌‌ ಅಥವಾ ಧ್ವನಿಮುದ್ರಣದ ಎಂಜಿನಿಯರ್‌ ಎಂದು ಅದರ ಬದಲಿಗೆ ಹೆಸರಿಸಲಾಗುತ್ತದೆ. ಈ ವಿಶಿಷ್ಟನಾಮಗಳ ಪೈಕಿ ಒಂದನ್ನು ಹೊಂದಿರುವ ವ್ಯಕ್ತಿಯೊಬ್ಬನನ್ನು, ವಾಣಿಜ್ಯ ಸಂಗೀತದ ಅನೇಕ ಧ್ವನಿಮುದ್ರಣಗಳ (ಮತ್ತು ಧ್ವನಿಯನ್ನು ಒಳಗೊಳ್ಳುವ ಚಲನಚಿತ್ರಗಳಂಥ ಇತರ ನಿರ್ಮಾಣಗಳ) ಉಪಕಾರ-ಸ್ಮರಣೆಯಲ್ಲಿ ಸಾಮಾನ್ಯವಾಗಿ ಹೆಸರಿಸಲಾಗುತ್ತದೆ.
ಧ್ವನಿ ಮುದ್ರಿಸುವಿಕೆಯ, ಧ್ವನಿ ಬಲವರ್ಧನೆಯ ವ್ಯವಸ್ಥೆಯ, ಅಥವಾ ದೊಡ್ಡ ಮತ್ತು ಚಿಕ್ಕ ಸ್ವರೂಪ ಪೆಟ್ಟಿಗೆಗಳನ್ನು ಒಳಗೊಂಡಂತೆ ಧ್ವನಿ ಪ್ರಸಾರ ಮಾಡುವ ಉಪಕರಣದ ವಿನ್ಯಾಸ, ಅಳವಡಿಕೆ, ಮತ್ತು/ಅಥವಾ ಕಾರ್ಯನಿರ್ವಹಣೆಯೊಂದಿಗೆ, ಶ್ರವಣ ಎಂಜಿನಿಯರ್‌‌ಗಳು ಸಾಮಾನ್ಯವಾಗಿ ಪರಿಶ್ರಮ-ಪ್ರಾವೀಣ್ಯತೆಯನ್ನು ಪಡೆದಿರುತ್ತಾರೆ. ಶ್ರವಣ ಎಂಜಿನಿಯರ್‌‌ ಆಗಿರುವ ಓರ್ವನು ತಾಂತ್ರಿಕ ವಿಧಾನಗಳನ್ನು ಬಳಸಿಕೊಂಡು, ಧ್ವನಿಮುದ್ರಣ ಸ್ಟುಡಿಯೊದ ಪರಿಸರದಲ್ಲಿ ಧ್ವನಿಯನ್ನು ಮುದ್ರಿಸುತ್ತಾನೆ, ಸಂಕಲಿಸುತ್ತಾನೆ, ಕುಶಲಬಳಕೆ ಮಾಡುತ್ತಾನೆ, ಹದವಾಗಿ ಬೆರೆಸುತ್ತಾನೆ, ಮತ್ತು/ಅಥವಾ ಉತ್ಕೃಷ್ಟತೆಯನ್ನು ನೀಡುತ್ತಾನೆ; ಇದರ ಹಿನ್ನೆಲೆಯಲ್ಲಿ ಓರ್ವ ಕಲಾವಿದನ ಅಥವಾ ಧ್ವನಿಮುದ್ರಿಕೆಯ ನಿರ್ಮಾಪಕನ ಸೃಜನಶೀಲ ದೃಷ್ಟಿಕೋನವನ್ನು ನೆರವೇರಿಸುವ ಉದ್ದೇಶವಿರುತ್ತದೆ. ಸಾಮಾನ್ಯವಾಗಿ ಸಂಗೀತ ನಿರ್ಮಾಣದೊಂದಿಗೆ ಸಂಬಂಧ ಹೊಂದಿರುವುದರ ಜೊತೆಗೆ, ಓರ್ವ ಶ್ರವಣ ಎಂಜಿನಿಯರ್‌‌ ಆದವನು ಒಂದು ವ್ಯಾಪಕ ಶ್ರೇಣಿಯ ಅನ್ವಯಿಕೆಗಳಿಗೆ ಸಂಬಂಧಿಸಿದಂತೆ ಧ್ವನಿಯ ಪರಿಷ್ಕರಣೆಯಲ್ಲಿ ತನ್ನನ್ನು ತೊಡಗಿಸಿಕೊಳ್ಳುತ್ತಾನೆ; ವಿಡಿಯೋ ಮತ್ತು ಚಲನಚಿತ್ರ, ಪ್ರತ್ಯಕ್ಷ ಧ್ವನಿ ಬಲವರ್ಧನೆ, ಜಾಹೀರಾತು, ಮಲ್ಟಿಮೀಡಿಯಾ, ಮತ್ತು ಪ್ರಸಾರ ಮಾಡುವಿಕೆಗೆ ಸಂಬಂಧಿಸಿದ ನಿರ್ಮಾಣಾನಂತರದ ಕಾರ್ಯಗಳು ಇದರಲ್ಲಿ ಸೇರಿರುತ್ತವೆ. ವಿಡಿಯೋ ಆಟಗಳ ಕುರಿತಾಗಿ ಉಲ್ಲೇಖಿಸುವಾಗ, ಓರ್ವ ಶ್ರವಣ ಎಂಜಿನಿಯರ್‌ ಎನಿಸಿಕೊಂಡವನು ಓರ್ವ ಕಂಪ್ಯೂಟರ್‌‌ ಪ್ರೋಗ್ರ್ಯಾಮರ್ ಆಗಿರುವ ಸಾಧ್ಯತೆಗಳೂ ಇರುತ್ತವೆ.
ದೊಡ್ಡದಾದ ನಿರ್ಮಾಣಗಳಲ್ಲಿ, ಒಂದು ಧ್ವನಿಮುದ್ರಣ ಅಥವಾ ಇತರ ಶ್ರವಣ ನಿರ್ಮಾಣದ ತಾಂತ್ರಿಕ ಮಗ್ಗುಲುಗಳಿಗೆ ಸಂಬಂಧಿಸಿದಂತೆ ಓರ್ವ ಶ್ರವಣ ಎಂಜಿನಿಯರ್‌ ಹೊಣೆಗಾರನಾಗಿರುತ್ತಾನೆ ಮತ್ತು ಓರ್ವ ಧ್ವನಿಮುದ್ರಿಕೆಯ ನಿರ್ಮಾಪಕ ಅಥವಾ ನಿರ್ದೇಶಕನೊಂದಿಗೆ ಒಟ್ಟಾಗಿ ಕೆಲಸ ಮಾಡುತ್ತಾನೆ; ಆದರೂ, ಎಂಜಿನಿಯರ್‌‌ನ ಪಾತ್ರವು ನಿರ್ಮಾಪಕನ ಪಾತ್ರದೊಂದಿಗೆ ಸಂಯೋಜಿಸಲ್ಪಟ್ಟಿರುವ ಸಾಧ್ಯತೆಗಳೂ ಇರುತ್ತವೆ. ಚಿಕ್ಕದಾದ ನಿರ್ಮಾಣಗಳು ಮತ್ತು ಸ್ಟುಡಿಯೊಗಳಲ್ಲಿ, ಧ್ವನಿ ಎಂಜಿನಿಯರ್‌‌ ಮತ್ತು ನಿರ್ಮಾಪಕ ಈ ಎರಡೂ ಅನೇಕವೇಳೆ ಒಬ್ಬನೇ ಮತ್ತು ಅದೇ ವ್ಯಕ್ತಿಯೇ ಆಗಿರುತ್ತಾನೆ.
ಧ್ವನಿ-ಬಲವರ್ಧನೆಯ ವಿಶಿಷ್ಟ ಅನ್ವಯಿಕೆಗಳಲ್ಲಿ, ಶ್ರವಣ ಎಂಜಿನಿಯರ್‌‌ಗಳು ಅನೇಕವೇಳೆ ನಿರ್ಮಾಪಕನ ಪಾತ್ರವನ್ನು ವಹಿಸಿಕೊಂಡು ಕಲಾತ್ಮಕ ಮತ್ತು ತಾಂತ್ರಿಕ ತೀರ್ಮಾನಗಳನ್ನು ಕೈಗೊಳ್ಳುತ್ತಾರೆ, ಮತ್ತು ಕೆಲವೊಮ್ಮೆ ಕಾರ್ಯ ನಿಯೋಜನೆಯ ಹಾಗೂ ಖರ್ಚುವೆಚ್ಚದ ತೀರ್ಮಾನಗಳನ್ನೂ ತೆಗೆದುಕೊಳ್ಳುತ್ತಾರೆ.
ವಿಭಿನ್ನ ವೃತ್ತಿಪರ ಶಾಖೆಗಳು
ಧ್ವನಿಮುದ್ರಣವೊಂದರ ವಾಣಿಜ್ಯ ನಿರ್ಮಾಣಕ್ಕೆ ಸಂಬಂಧಿಸಿದಂತೆ ನಾಲ್ಕು ವಿಶಿಷ್ಟ ಹಂತಗಳು ಅಸ್ತಿತ್ವದಲ್ಲಿವೆ. ಅವುಗಳೆಂದರೆ: ಧ್ವನಿಮುದ್ರಿಸುವಿಕೆ, ಸಂಕಲನ, ಬೆರೆಸುವಿಕೆ, ಮತ್ತು ಉತ್ಕೃಷ್ಟತೆಯನ್ನು ನೀಡುವಿಕೆ. ವಿಶಿಷ್ಟವೆಂಬಂತೆ, ಇವುಗಳ ಪೈಕಿ ಪ್ರತಿಯೊಂದು ಹಂತವನ್ನೂ ಓರ್ವ ಧ್ವನಿ ಎಂಜಿನಿಯರ್‌ ನಿರ್ವಹಿಸುತ್ತಾನೆ; ಈತ ನಿರ್ಮಾಣದ ಆ ಭಾಗದಲ್ಲಷ್ಟೇ ವಿಶೇಷ ಪರಿಣತಿಯನ್ನು ಪಡೆದಿರುತ್ತಾನೆ.
ಸಲಕರಣೆ
ಶ್ರವಣ ಎಂಜಿನಿಯರ್‌‌ಗಳು ತಮ್ಮ ದೈನಂದಿನ ಕೆಲಸದಲ್ಲಿ ಈ ಕೆಳಕಂಡ ಸಲಕರಣೆಗಳನ್ನು ಚಲಾಯಿಸುತ್ತಾರೆ ಮತ್ತು ಬಳಸುತ್ತಾರೆ:
ಉಲ್ಲೇಖಗಳು
ವರ್ಗ:ಶ್ರವಣ ವಿದ್ಯುನ್ಮಾನ ಶಾಸ್ತ್ರ ವರ್ಗ:ವಿಷಯಾಧಾರಿತ ಶಿಕ್ಷಣ ವರ್ಗ:ಮಾಧ್ಯಮಗಳಲ್ಲಿನ ಉದ್ಯೋಗಗಳು ವರ್ಗ:ಸಂಗೀತ ಕ್ಷೇತ್ರದಲ್ಲಿನ ಉದ್ಯೋಗಗಳು ವರ್ಗ:ಚಲನಚಿತ್ರ ಸಿಬ್ಬಂದಿ ವರ್ಗ:ರಸ್ತೆ ಸಿಬ್ಬಂದಿ
Ingeniería de audio fa:مهندسی صوت Ingegneria acustica Engenharia acústica วิศวกรเสียง
ಕ್ರಿಕೆಟ್‌ನ ಇತಿಹಾಸ
Cricket ಆಟ ನಾವು 1ನೇ dgಶತಮಾನದಿಂದ ಹಿಡಿದು ಇಂದಿನವರೆಗೂ ಇರುವ ಪರಿಚಿತ ಇತಿಹಾಸವನ್ನು ಹೊಂದಿದೆ. 1844ರಲ್ಲೇ ಮೂದಲ ಅಂತರರಾಷ್ಟ್ರೀಯ ಪಂದ್ಯವಾಡಿದರೂ ಸಹ ಅಂತರರಾಷ್ಟ್ರೀಯ hhhx fdcdಪಂದ್ಯಗಳ ಅಧಿಕೃತ ಇತಿಹಾಸವು 1877ರಿಂದ ಆರಂಭವಾಗುತ್ತದೆ. ಈ ಸಮಯದಲ್ಲಿ ಇಂಗ್ಲೆಡ್ ದೇಶದಲ್ಲಿ ಕ್ರಿಕೆಟ್ gsafಜ ನ್ಮತಾಳಿತು. ಪ್ರಸ್ತುತವಾಗಿ ಭಾಗಶಃ ಎಲ್ಲಾ ಕಾಮನ್‌ವೆಲ್ತ್‌ ದೇಶಗಳಲ್ಲಿಕ್ರಿಕೆಟನ್ನು ವೃತ್ತಿನಿರತವಾಗಿ ಆಡುತ್ತಿದ್ದಾರೆ.Cricket ಆಟ ನಾವು 1ನೇ dgಶತಮಾನದಿಂದ ಹಿಡಿದು ಇಂದಿನವರೆಗೂ ಇರುವ ಪರಿಚಿತ ಇತಿಹಾಸವನ್ನು ಹೊಂದಿದೆ. 1844ರಲ್ಲೇ ಮೂದಲ ಅಂತರರಾಷ್ಟ್ರೀಯ ಪಂದ್ಯವಾಡಿದರೂ ಸಹ ಅಂತರರಾಷ್ಟ್ರೀಯ hhhx fdcdಪಂದ್ಯಗಳ ಅಧಿಕೃತ ಇತಿಹಾಸವು 1877ರಿಂದ ಆರಂಭವಾಗುತ್ತದೆ. ಈ ಸಮಯದಲ್ಲಿ ಇಂಗ್ಲೆಡ್ ದೇಶದಲ್ಲಿ ಕ್ರಿಕೆಟ್ gsafಜ ನ್ಮತಾಳಿತು. ಪ್ರಸ್ತುತವಾಗಿ ಭಾಗಶಃ ಎಲ್ಲಾ ಕಾಮನ್‌ವೆಲ್ತ್‌ ದೇಶಗಳಲ್ಲಿಕ್ರಿಕೆಟನ್ನು ವೃತ್ತಿನಿರತವಾಗಿ ಆಡುತ್ತಿದ್ದಾರೆ.
ವರ್ಗ:ಕ್ರಿಕೆಟ್‌ನ ಇತಿಹಾಸ ವರ್ಗ:ಕ್ರೀಡೆಗಳ ಇತಿಹಾಸ
ಜೋಗ
ಜಲಪಾತ ವಿವರಣೆ
ಶರಾವತಿ ನದಿಯು ನಾಲ್ಕು ಹೋಳಾಗಿ ಕಣಿವೆಗೆ ಧುಮುಕುತ್ತದೆ. ನದಿಯ ನಾಲ್ಕೂ ಝರಿಗಳಿಗೆ ಹೆಸರುಗಳಿವೆ. ನೋಡುಗರ ಎಡದಿಂದ ಬಲಕ್ಕೆ ಹಸರುಗಳು ಈ ಕೆಳಗಿನಂತಿವೆ:
ಮಹಾತ್ಮ ಗಾಂಧಿ ಜಲ ವಿದ್ಯುತ್ ಯೋಜನೆ
ಮಹಾತ್ಮ ಗಾಂಧಿ ಜಲ ವಿದ್ಯುತ್ ಯೋಜನೆ ಜೋಗ ಜಲಪಾತದ ಬಳಿ ಇರುವ ವಿದ್ಯುತ್ ಸ್ಥಾವರ. ಸ್ವಾತಂತ್ರಪೂರ್ವದಲ್ಲಿ ಸರ್ ಎಂ ವಿಶ್ವೇಶ್ವರಯ್ಯನವರು ಮೊದಲ ಬಾರಿ ಜೋಗಕ್ಕೆ ಭೇಟಿಯಿತ್ತಾಗ ಜೋಗ ಜಲಪಾತವನ್ನು ನೋಡಿ "ಎಂತಹ ವ್ಯರ್ಥ" ಎಂದು ಉದ್ಗರಿಸಿದರಂತೆ. ಅವರ ಈ ಮಾತಿನ ಫಲಶ್ರುತಿ ಈ ಜಲವಿದ್ಯುತ್ ಆಗಾರ. ೧೯೩೦ರ ದಶಕದ ಪೂರ್ವಭಾಗದಲ್ಲಿ ಮೈಸೂರು ಲೋಕೋಪಯೊಗಿ ಇಲಾಖೆಯಿಂದ ಜಲವಿದ್ಯುತ್ ಯೋಜನಾ ಕಾರ್ಯ ಶುರುವಾಯಿತು. ಮೊದಲ ಹಂತದ ಕೆಲಸ ೧೯೩೯ರಲ್ಲಿ ಜೋಗ ಜಲಪಾತದಿಂದ ೨೪ ಕಿ. ಮಿ. ದೂರದಲ್ಲಿರುವ ಹಿರೆಭಾಸ್ಕರ ಎಂಬ ಸ್ಥಳದಲ್ಲಿ ಶುರುವಾಯಿತು. ಮೊದಲು ಕೃಷ್ಣರಾಜೇಂದ್ರ ಜಲವಿದ್ಯುತ್ ಯೋಜನೆಯೆಂದು ಕರೆಯಲ್ಪಡುತಿದ್ದ ಈ ಯೋಜನೆಯನ್ನು ನಂತರ ಮಹಾತ್ಮ ಗಾಂಧಿ ಜಲವಿದ್ಯುತ್ ಯೊಜನೆಯೆಂದು ನಾಮಕರಣ ಮಾಡಲಾಯಿತು. ಫೆಬ್ರುವರಿ ೨೧ ೧೯೪೯ರಲ್ಲಿ ಉದ್ಘಾಟನೆಯಾದ ಈ ವಿದ್ಯುತ್ ಸ್ಥಾವರ ೧೨೦ ಮೆಗಾವ್ಯಾಟ್ ವಿದ್ಯುಚ್ಛಕ್ತಿ ಉತ್ಪಾದಿಸುವ ಕ್ಷಮತೆಯನ್ನು ಹೊಂದಿದೆ. ಮೊದಲು ಹಿರೆಭಾಸ್ಕರ ಜಲಾಶಯದಿಂದ ಈ ಯೊಜನೆಗೆ ನೀರಿನ ಸರಬರಾಜಾಗುತ್ತಿತ್ತು. ೬೦ರ ದಶಕದಲ್ಲಿ ಲಿಂಗನಮಕ್ಕಿ ಜಲಾಶಯ ಪ್ರಾರಂಭವಾದ ನಂತರ ಅದೆ ಈ ಯೋಜನೆಗೆ ನೀರಿನ ಮೂಲ.
ಉಲ್ಲೇಖಗಳು
ವರ್ಗ:ಜಲಪಾತಗಳು ವರ್ಗ:ಕರ್ನಾಟಕದ ಪ್ರಮುಖ ಸ್ಥಳಗಳು ವರ್ಗ:ಸಾಗರ ತಾಲೂಕಿನ ಪ್ರವಾಸಿ ತಾಣಗಳು ವರ್ಗ:ಕರ್ನಾಟಕದ ಜಲಪಾತಗಳು ವರ್ಗ:ಕರ್ನಾಟಕದ ಏಳು ಅದ್ಭುತಗಳು
ಎಕರೆ
ಸಾಮ್ರಾಜ್ಯದ ಮತ್ತು ಸಂಯುಕ್ತ ಸಂಸ್ಥಾನಗಳ ರೂಢಿಯ ವ್ಯವಸ್ಥೆಗಳನ್ನು ಒಳಗೊಂಡಂತೆ ಅನೇಕ ವಿಧವಾದ ಪದ್ಧತಿಗಳಲ್ಲಿ ಎಕರೆ ಯು ಕ್ಷೇತ್ರಫಲದ ಒಂದು ಘಟಕ. ಅಂತರರಾಷ್ಟ್ರೀಯ ಎಕರೆ ಹಾಗೂ ಸಂಯುಕ್ತ ಸಂಸ್ಥಾನಗಳಲ್ಲಿನ ಸರ್ವೇಕ್ಷಣೆ ಎಕರೆಯು ಅತ್ಯಂತ ಸಾಧಾರಣವಾಗಿ ಉಪಯೋಗಿಸಲ್ಪಡುವ ಎಕರೆಗಳಾಗಿವೆ. ಭೂಪ್ರದೇಶಗಳನ್ನು ಅಳೆಯಲು ಎಕರೆಯು ಅತ್ಯಂತ ಸಾಮಾನ್ಯವಾಗಿ ಉಪಯೋಗಿಸಲ್ಪಡುತ್ತದೆ. ಒಂದು ಎಕರೆಯು 840 ಚದುರ ಗಜಗಳು, 43,560 ಚದುರ ಅಡಿ ಗಳನ್ನು ಒಳಗೊಂಡಿರುತ್ತದೆ ಅಥವಾ ಸುಮಾರು 4046.86 m2(ಈ ಕೆಳಗೆ ನೋಡಿರಿ). ಎಕರೆಯು ಎಲ್ಲಾ ಆಧುನಿಕ ಭಿನ್ನತೆಗಳು, 4,840 ಚದುರ ಗಜಗಳನ್ನು ಹೊಂದಿರುವಾಗ, ಒಂದು ಗಜದ ಪರ್ಯಾಯ ನಿರೂಪಣೆಗಳಿವೆ, ಆದ್ದರಿಂದ ಎಕರೆಯ ನಿರ್ದಿಷ್ಟ ಗಾತ್ರವು ಯಾವ ಗಜದ ಮೇಲೆ ಆಧರಿಸಲ್ಪಟ್ಟಿದೆ ಎಂಬುದರ ಮೇಲೆ ಅವಲಂಬಿತವಾಗಿರುತ್ತದೆ. ಮೂಲವಾಗಿ ಒಂದು ಎಕರೆಯು ಬೆಳೆ ಬೆಳೆಯುವ ಚಿಕ್ಕ ಭೂ ಪ್ರದೇಶ ಮತ್ತು ಒಂದು ಫರ್ಲಾಂಗ್ (660 ಅಡಿಗಳು) ಉದ್ದ ಹಾಗೂ ಒಂದು ಚೈನು (66 ಅಡಿಗಳು) ಅಗಲವುಳ್ಳ ಗಾತ್ರದ್ದೆಂದು ತಿಳಿದುಕೊಳ್ಳಲಾಗಿದೆ, ಒಂದು ಎತ್ತು ಒಂದು ದಿನದಲ್ಲಿ ಉಳಬಹುದಾದ ಭೂಮಿಯ ಮೊತ್ತದ ಸರಿಸುಮಾರೆಂದೂ ಸಹ ಇದನ್ನು ಗ್ರಹಿಸಲಾಗಿದೆ. ಒಂದು ಚದುರವು ಸುತ್ತುವರಿದಿರುವ ಒಂದು ಎಕರೆಯು ಹೆಚ್ಚು ಕಡಿಮೆ208 ft ಒಂದು ಪಕ್ಕದಲ್ಲಿದೆ. ಆದರೆ ಮಾಪನದ ಒಂದು ಘಟಕವಾಗಿ ಒಂದು ಎಕರೆಯು ನಿರ್ದಿಷ್ಟವಾದ ಆಕಾರವನ್ನು ಹೊಂದಿಲ್ಲ; ಯಾವುದೇ 43,560 ಚದುರ ಅಡಿಗಳನ್ನು ಆವರಿಸಿರುವ ಸುತ್ತಳತೆಯನ್ನು ಗಾತ್ರದಲ್ಲಿ ಒಂದು ಎಕರೆಯಾಗಿದೆ. ಭೂಮಿಯ ಕ್ಷೇತ್ರಫಲಗಳನ್ನು ವ್ಯಕ್ತಪಡಿಸಲು ಎಕರೆಯು ಕೆಲವುಬಾರಿ ಉಪಯೋಗಿಸಲ್ಪಡುತ್ತದೆ. ಮೆಟ್ರಿಕ್ ಪದ್ಧತಿಯಲ್ಲಿ ಸಾಮಾನ್ಯವಾಗಿ ಅದೇ ಉದ್ದೇಶಕ್ಕಾಗಿ ಹೆಕ್ಟೇರನ್ನು ಉಪಯೋಗಿಸಲಾಗುತ್ತದೆ. ಒಂದು ಎಕರೆಯು ಸರಿಸುಮಾರು ಒಂದು ಹೆಕ್ಟೇರ್ ನ ಶೇಕಡಾ 40 ರಷ್ಟು ಇರುತ್ತದೆ. ಒಂದು ಎಕರೆಯು ಅಮೇರಿಕಾದ ಫುಟ್ ಬಾಲ್ ಆಟದ ಮೈದಾನದ ಶೇಕಡಾ 90.75 ರಷ್ಟು100 ydಉದ್ದದಲ್ಲಿ ರಿಂದ 53.33 ydರಷ್ಟು ಅಗಲದಲ್ಲಿ ಇರುತ್ತದೆ (ಕೊನೆಯ ವಲಯ ಗಳನ್ನು ಹೊರತುಪಡಿಸಿ). ಆ ಪೂರ್ಣ ಆಟದ ಮೈದಾನ, ಕೊನೆಯ ವಲಯಗಳನ್ನೂ ಒಳಗೊಂಡಂತೆ ಸರಿಸುಮಾರು 1.32 acresಭಾಗದಷ್ಟು ಸುತ್ತುವರಿಯುತ್ತದೆ. ಅದು ಸರಿಸುಮಾರು ಶೇಕಡಾ 56.68 ರಷ್ಟು 105 m ಭಾಗದಷ್ಟು ಉದ್ದದಲ್ಲಿ ರಿಂದ 68 m ಅಗಲದಲ್ಲಿ ಸಹ ಒಂದು ಅಸ್ಸೊಸ್ಸಿಯೇಷನ್ ಫುಟ್ ಬಾಲ್ ಆಟದ ಮೈದಾನ (ಸಾಕ್ಕರ್ ಆಟದ ಮೈದಾನ) ದಷ್ಟಿದೆ. ಅದನ್ನು ಈ ರೀತಿಯಾಗಿಯೂ ಸಹ ನೆನಪಿನಲ್ಲಿಟ್ಟು ಕೊಳ್ಳಬಹುದು 44,000 ಚದುರ ಅಡಿಗಳು, ಅದಕ್ಕಿಂತ ಶೇಕಡಾ 1 ರಷ್ಟು ಕಡಿಮೆ; ಅಥವಾ 66 x 660 ರನ್ನು ಗುಣಿಸಿದಾಗ ಬರುವ ಮೊತ್ತ.
ಅಂತರರಾಷ್ಟ್ರೀಯ ಎಕರೆ
1958 ರಲ್ಲಿ, ಸಂಯುಕ್ತ ಸಂಸ್ಥಾನಗಳುಹಾಗೂ ರಾಷ್ಟ್ರಮಂಡಲದ ರಾಷ್ಟ್ರಗಳ ಸದಸ್ಯ ದೇಶಗಳು ಒಂದು ಅಂತರರಾಷ್ಟ್ರೀಯ ಗಜವನ್ನು ಉದ್ದವನ್ನು 0.9144 ಮೀಟರ್ ಗಳಿರಬೇಕೆಂದು ನಿರೂಪಿಸಿದರು ಇದರ ಫಲವಾಗಿ, ಒಂದು ಅಂತರರಾಷ್ಟ್ರೀಯ ಎಕರೆಯು ನಿರ್ದಿಷ್ಟವಾಗಿ 4,046.856 422 4 ಚದುರ ಮೀಟರ್ ಗಳು. ಸಂಯುಕ್ತ ಸಂಸ್ಥಾನ ಹಾಗೂ ಅಂತರರಾಷ್ಟ್ರೀಯ ಎಕರೆಗಳ ಮಧ್ಯೆ ವ್ಯತ್ಯಾಸವು ಕೇವಲ ಸರಿಸುಮಾರು 0.016 ಚದುರ ಮೀಟರ್ ಗಳಾದ್ದರಿಂದ, ಸರ್ವೇಸಾಮಾನ್ಯವಾಗಿ ಯಾವುದರ ಬಗ್ಗೆ ಚರ್ಚೆ ಮಾಡಲಾಗುತ್ತದೆ ಎಂಬುದು ಅಞ್ಟು ಪ್ರಮುಖವಾಗುವುದಿಲ್ಲ.
ಸಂಯುಕ್ತ ಸಂಸ್ಥಾನದ ಸರ್ವೇಕ್ಷಣ ಎಕರೆ
ಸಂಯುಕ್ತ ಸಂಸ್ಥಾನದ ಸರ್ವೇಕ್ಷಣ ಎಕರೆಯು ಸರಿಸುಮಾರು 4,046.872 609 874 252 ಚದುರ ಮೀಟರ್ ಗಳು; ಅದರ ನಿರ್ದಿಷ್ಟ ಮಾನವು (4046 13,525,426⁄15,499,969 ಮೀ2) ಇದನ್ನು ಒಂದು ಇಂಚಿನ ಆಧಾರದ ಮೇಲೆ ೧ ಮೀಟರ್ = 39.37 ನಿರ್ದಿಷ್ಟವಾಗಿ ಇಂಚುಗಳೆಂದು ನಿರೂಪಿಸಲಾಗಿದೆ, ಮೆಂಡೆನ್ ಹಾಲ್ ಆರ್ಡರ್ ಪ್ರಕಾರ ಸ್ಥಾಪಿಸಲ್ಪಟ್ಟಿತು.
ಕ್ಷೇತ್ರಫಲದ ಇತರೆ ಘಟಕಗಳಗೆ ಸಮಾನಪದ
1 ಅಂತರರಾಷ್ಟ್ರೀಯ ಎಕರೆಯು ಈ ಕೆಳಗಿನ ಮೆಟ್ರಿಕ್ ಘಟಕಗಳಿಗೆ ಸಮಾನವಾಗಿರುತ್ತದೆ: 1 ಸಂಯುಕ್ತ ಸಂಸ್ಥಾನದ ಸರ್ವೇಕ್ಷಣ ಎಕರೆಯು ಈ ಕೆಳಕಂಡಿದ್ದಕ್ಕೆ ಸಮಾನವಾಗಿರುತ್ತದೆ: ಒಂದು ಎಕರೆ ಎಂದರೆ (ಎರಡೂ ಭಿನ್ನತೆಗಳು) ಈ ಕೆಳಗಿನ ಸರ್ವೇಸಾಮಾನ್ಯ ಘಟಕಗಳಿಗೆ ಸಮಾನವಾಗಿರುತ್ತವೆ: 1 ಅಂತರರಾಷ್ಟ್ರೀಯ ಎಕರೆಯು ಈ ಕೆಳಕಂಡ ಭಾರತೀಯ ಘಟಕಕ್ಕೆ ಸಮಾನವಾಗಿರುತ್ತದೆ:
ಐತಿಹಾಸಿಕ ಮೂಲಸ್ಥಾನ
ಪದ "ಎಕರೆ" ಯನ್ನು ಹಳೆಯ ಇಂಗ್ಲಿಷ್ ಪದವಾದ ಏಕರ್ ನಿಂದ ಸಂಗ್ರಹಿಸಲಾಗಿದೆ, ಮೂಲವಾಗಿ ಅದರ ಅರ್ಥ "ತೆರೆದ ಬಯಲು" ಎಂದಾಗುತ್ತದೆ, ಕೊಗ್ನೇಟ್ ಎಂದು ಪಶ್ಚಿಮ ತೀರದ ನಾರ್ವೇಜಿಯನ್ ನ ಎಕ್ರೆ  ಹಾಗೂ ಸ್ವೀಡಿಷ್ ನ ಏಕರ್, ಜರ್ಮನಿಯ ಏಕರ್ , ಲ್ಯಾಟಿನ್ ನ ಏಜರ್ , ಹಾಗೂ ಗ್ರೀಕ್ ನಲ್ಲಿ ಯೈಪೊಕ್  ಆಗ್ರೋಸ್. ಒಬ್ಬ ಮನುಷ್ಯನಿಂದ ಒಂದು ಎತ್ತಿನ ಹಿಂದೆ ಒಂದು ದಿನದಲ್ಲಿ ಉಳಬಹುದಾದ ಜಾಗದ ಮೊತ್ತವನ್ನು ಸರಿಸುಮಾರು ಒಂದು ಎಕರೆ ಎಂದು ತಿಳಿಯಲಾಗಿದೆ. ಒಂದು ಚತುರ್ಭುಜದ ಕ್ಷೇತ್ರಫಲವಾದ ಅದರ ಒಂದು ಪಕ್ಕದ ಉದ್ದವಾದ ಒಂದು ಚೈನ್ ಹಾಗೂ ಮತ್ತೊಂದು ಪಕ್ಕವಾದ ಅಗಲದ ಒಂದು ಫರ್ಲಾಂಗ್ ಎಂದು ವಿವರಿಸಿ ನಿರೂಪಿಸುತ್ತದೆ. ಒಂದು ಉದ್ದವಾದ ಕಡಿದಾದ ಭೂಮಿಯು ಒಂದು ಚಚೌಕವಾದ ಭೂಮಿಗಿಂತ ಹೆಚ್ಚಾಗಿ ಉತ್ತಮವಾಗಿ ಉಳಲು ಯೋಗ್ಯವಾಗಿರುತ್ತದೆ, ಏಕೆಂದರೆ ನೇಗಿಲನ್ನು ಉಳಲು ಅನೇಕ ಬಾರಿ ತಿರುಗಿಸಬೇಕಾಗುವುದಿಲ್ಲ. "ಫರ್ಲಾಂಗ್" ಎನ್ನುವ ಪದ ತನ್ನನ್ನು ತಾನೇ ನಿರೂಪಿಸಿಕೊಳ್ಳುತ್ತದೆ ಎಂದರೆ ಅದು ಒಂದು ಫುರ್ರೊ ಉದ್ದವಿದೆ  ಎಂಬ ವಿಷಯದಿಂದ. ಮೆಟ್ರಿಕ್ ಪದ್ಧತಿಯ ಬಳಕೆಯನ್ನು ಕಡ್ಡಾಯ ಮಾಡಿ ಬಳಕೆಯಲ್ಲಿ ತರುವುದಕ್ಕಿಂತ ಮುಂಚೆ, ಯುರೋಪಿನಲ್ಲಿನ ಅನೇಕ ದೇಶಗಳು ತಮ್ಮದೇ ಆದ ಅಧಿಕೃತ ಎಕರೆ ಯನ್ನು ಉಪಯೋಗಿಸುತ್ತಿದ್ದರು. ಬೇರೆ ಬೇರೆ ರಾಷ್ಟ್ರಗಳಲ್ಲಿ ಇವುಗಳು ಬೇರೆ ಬೇರೆ ಗಾತ್ರದ್ದಾಗಿ ಉಪಯೋಗಿಸಲ್ಪಡುತ್ತಿದ್ದವು, ಉದಾಹರಣೆಗೆ ಐತಿಹಾಸಿಕ ಫ್ರೆಂಚ್ ಎಕರೆಯು 4,221 ಚದುರ ಮೀಟರ್ ಗಳಷ್ಟು ಇದ್ದಿತು, ಅಲ್ಲದೆ ಜರ್ಮನಿಯಲ್ಲಿ ಒಂದು "ಎಕರೆ"ಯು ಎಷ್ಟು ಜರ್ಮನ್ ರಾಜ್ಯಗಳು ಇವೆಯೊ ಅಷ್ಟು ವಿಧಗಳು ಇದ್ದವು. ಇಂಗ್ಲೆಂಡಿನಲ್ಲಿ ಎಕರೆಯ ಕಾನೂನಿನಿಂದ ಸ್ಥಾಪಿಸಲ್ಪಟ್ಟ ಮೌಲ್ಯಗಳು ಸಾರ್ವಭೌಮತ್ವದಿಂದ ನಿರ್ಧರಿಸಲ್ಪಟ್ಟವು: ಐತಿಹಾಸಿಕವಾಗಿ, ಇಂಗ್ಲೆಂಡಿನಲ್ಲಿ ಸ್ವಂತದ ಭೂ ಭಾಗಗಳು ಹಾಗೂ ಕೃಷಿಕ್ಷೇತ್ರದ ಗಾತ್ರವು ಎಕರೆಗಳ ಸಂಖ್ಯೆಯು ಚದುರ ಮೈಲಿಗಳಲ್ಲಿ ಅದನ್ನು ಅನುಕೂಲಕರವಾಗಿ ವ್ಯಕ್ತಪಡಿಸಬಹುದಾದಷ್ಟು ವಿಶಾಲವಾಗಿದ್ದರೂ ಸಹ ಸಾಮಾನ್ಯವಾಗಿ ಎಕರೆಗಳಲ್ಲಿ (ಅಥವಾ ಎಕರೆಗಳು, ರಾಡ್ಗಳು, ಹಾಗೂ 5ಗಜ ಅಳತೆಗಳು) ವೆಂದು ತಿಳಿಯಪಡಿಸಲ್ಪಡುತ್ತಿತ್ತು. ಉದಾಹರಣೆಗೆ, ಯಾರೊ ಒಬ್ಬ ಭೂ ಮಾಲಿಕ 50 ಚದುರ ಮೈಲಿಗಳಷ್ಟು ಭೂಮಿಯಲ್ಲಿ 32,000 ಎಕರೆಗಳ ಕೃಷಿಕ್ಷೇತ್ರವನ್ನು ಹೊಂದಿರುವನೆಂದು ಹೇಳಲ್ಪಡಬಹುದು.
ಸರ್ವೇಸಾಮಾನ್ಯವಾದ ಎಕರೆ
ಸಾಂಪ್ರದಾಯಿಕವಾದ ಎಕರೆಯು ಮೇಲೆ ವಿವರಿಸಿದಂತಹ ಎಕರೆಗೆ ಸಾಮಾನ್ಯವಾಗಿ ತದ್ರೂಪ ಗಾತ್ರದ ಒಂದು ಅಳತೆಯಾಗಿತ್ತು, ಆದರೆ ಅದು ಚಕ್ರವುಳ್ಳ ನೇಗಿಲುಗಳು, ಭೂ ಅಳತೆಯ ವಿಸ್ತೀರ್ಣದ ಘಟಕಗಳು, ಸ್ಕಾಟ್ಲೆಂಡ್ ಹಾಗೂ ಇಂಗ್ಲೆಂಡ್ನ ಹಳೆಯ ಮಾಪನಗಳು, ಚಿಕ್ಕ ಮೂಲೆಗಳು, ಮತ್ತು ಒಟ್ಟು ಒಂದೇ ಜಾಗದಲ್ಲಿ ವ್ಯತ್ಯಾಸಕ್ಕೆ ಸಮಾನವಾದ ಮಹತ್ವದ ಸ್ಥಳೀಯ ಮಾರ್ಪಾಡಿಗೆ ಅಧೀನವಾಗಿರುತ್ತದೆ. ಆದಾಗ್ಯೂ, ಸುಂದರವಾದ ಚಕ್ರವುಳ್ಳ ಗಾಡಿಗಳೂ ಸಹ ಅಲ್ಲಿ ಹೆಚ್ಚು ಪುರಾತನ ಅಳತೆಗಳಿದ್ದವು. ಇವು ಕಾನೂನಿನ ಎಕರೆಗಿಂತ ಸುಮಾರು ವಾಡಿಕೆಯ ಎಕರೆಯ ದ್ವಿಗುಣ ಗಳಾಗಿರಬಹುದು.
ಬಾಹ್ಯ ಕೊಂಡಿಗಳು
ವರ್ಗ:ಸಂಯುಕ್ತ ಸಂಸ್ಥಾನದಲ್ಲಿ ಸರ್ವೇಸಾಮಾನ್ಯವಾದ ಘಟಕಗಳು ವರ್ಗ:ಬ್ರಿಟನ್ನಿನ ಏಕಮಾನಗಳು ವರ್ಗ:ಸ್ಥಿರಾಸ್ತಿ ವರ್ಗ:ಕ್ಷೇತ್ರಫಲದ ಘಟಕಗಳು ವರ್ಗ:ಸರ್ವೇಕ್ಷಣೆ ವರ್ಗ:ಅಳತೆ
ಫ್ಲಾರೆನ್ಸ್ ನೈಟಿಂಗೇಲ್
ಫ್ಲಾರೆನ್ಸ್ ನೈಟಿಂಗೇಲ್ - "ಲೇಡಿ ವಿತ್ ದಿ ಲ್ಯಾಂಪ್" ಎಂದೇ ಪ್ರಖ್ಯಾತರಾಗಿದ್ದ ಮಹಿಳೆ.ಜನನ ಇಟಲಿಯಲ್ಲಿ ೧೮೨೦ರ ಮೇ ೧೨ ರಂದು.ಶ್ರೀಮಂತ ಕುಟುಂಬದಲ್ಲಿ ಜನಿಸಿದ್ದರೂ,ತಮ್ಮ ೧೭ನೇ ವಯಸ್ಸಿನಲ್ಲೇ ನರ್ಸಿಂಗ್ ವೃತ್ತಿಯನ್ನು ಆಯ್ಕೆ ಮಾಡಿಕೊಂಡರು.ಸಮಾಜದಲ್ಲಿ ಹಿಂದುಳಿದ ಹಾಗೂ ಬಡಜನರಿಗೆ ವೈದ್ಯಕೀಯ ನೆರವು ದೊರೆಯಬೇಕೆಂಬುದೇ ಇವರ ಧ್ಯೇಯವಾಗಿತ್ತು.೧೮೫೪ರ ಅಕ್ಟೋಬರ್ ೨೧ರಂದು ತಮ್ಮ ೩೮  ನರ್ಸ್ ತಂಡದೊಂದಿಗೆ ಕ್ರಿಮಿಯನ್ ಯುದ್ಧದಲ್ಲಿ ಗಾಯಗೊಂಡ ಸೈನಿಕರನ್ನು ಶುಶ್ರೂಷೆ ಮಾಡಿದರು.ಮಿಲಿಟರಿ ಆಸ್ಪತ್ರೆಗಳ ಹಾಗೂ ಇತರ ಆಸ್ಪತ್ರೆಗಳ ಸುಧಾರಣೆಗೆ ಮಾರ್ಗದರ್ಶಿ ಸೂತ್ರಗಳನ್ನು ರೂಪಿಸಿ ಅವುಗಳನ್ನು ಜಾರಿಗೆ ತರಲು ಪ್ರಯತ್ನಿಸಿದಳು. ಇದಕ್ಕಾಗಿ ತನ್ನ ಜೀವಮಾನವನ್ನೇ ಮುಡಿಪಾಗಿಟ್ಟಳು. ಇಂದಿಗೂ ಈಕೆ ರೂಪಿಸಿದ ಸುಧಾರಣಾ ಕ್ರಮಗಳನ್ನು ಜಗತ್ತಿನ ಎಲ್ಲ ಆಸ್ಪತ್ರೆಗಳೂ ಒಂದಲ್ಲ ಒಂದು ರೀತಿಯಲ್ಲಿ ಅನುಸರಿಸುತ್ತಿವೆ. ಈ 'ದೀಪ ಧಾರಿಣಿ' ಇಟಲಿಯ ಫ್ಲಾರೆನ್ಸ್ ನಗರದಲ್ಲಿ ಹುಟ್ಟಿದ ಪ್ಲಾರೆನ್ಸ್ ನೈಟಿಂಗೇಲ್. ಇವರ ನೆನಪಿಗಾಗಿ ಲಂಡನ್‌ನ ವಾಟರ್‌ಲೂ ಅರಮನೆಯಲ್ಲಿ ಬೃಹತ್ ಪ್ರತಿಮೆ ನಿರ್ಮಿಸಲಾಗಿದೆ.
ನೈಟಿಂಗೇಲ್ ಮನೋಜ್ಞ ಸೇವೆ
ತನ್ನ ಮನೆತನದ ವಿರೋಧದ ನಡುವೆಯು ತನ್ನ ಸಮಸ್ತ ಪ್ರತಿಷ್ಠೆ  ಗೌರವ ಸಿರಿತನ ಹಾಗೂ ತನ್ನ ವೈಯಕ್ತಿಕ ಸುಖ ಸಂತೋಷವನ್ನು ಧಾರೆಯೆರೆದು  ಇಂಗ್ಲೆಂಡಿನ ಹೈಸರ್‌ವರ್ಥ್ ನಗರದ ಲೂಥರನ್‌ ಆಸ್ಪತ್ರೆಯಲ್ಲಿ ದಾದಿಯರ ಶುಶ್ರೂಷೆ ಶಿಕ್ಷಣ ಶಾಲೆಗೆ ವಿದ್ಯಾರ್ಥಿನಿಯಾಗಿ ಸೇರ್ಪಡೆಗೊಂಡಳು. ತನ್ನ ಶ್ರದ್ಧೆ ಮತ್ತು ಅನುಪಮ ಸೇವೆಯಿಂದ ಶಿಕ್ಷಕರ ಪ್ರಶಂಸೆಗೆ ಪಾತ್ರಳಾದಳು. ತನ್ನ ಮನದಭಿಲಾಷೆಯಂತೆ ರೋಗಿಗಳ ಆರೈಕೆಯ ಸೇವೆಗೆ ಧುಮುಕಿದಳು. ಆ ಕಾಲದಲ್ಲಿ ಮಹಿಳೆಯರಿಗೆ ಸೇವೆ ಸಲ್ಲಿಸುವ ಅನುಮತಿ ಇರಲಿಲ್ಲ.ಪುರುಷ ಪ್ರಾಧಾನ್ಯತೆ ಹೊಂದಿದಂತಹ ಆ ಸಮಯದಲ್ಲಿ ನೈಟಿಂಗೇಲ್‌ ತನ್ನ ಮಾನವೀಯತೆಯ ಮಾತೃತ್ವದ ಅಮೋಘ ಸೇವೆಯಿಂದ ಮನಗೆದ್ದು ಮಹಿಳೆಯರಿಗೆ ದಾದಿಯ ವೃತ್ತಿಗೆ ಅಡಿಪಾಯ ಹಾಕಿದಳು. ನೈಟಿಂಗೇಲ್‌ ಒಬ್ಬಂಟಿ ಮಹಿಳೆಯಾದರೂ ಧೃತಿಗೆಡದೆ ಯುದ್ಧ ಶಿಬಿರದಲ್ಲಿ ಸಲ್ಲಿಸಿದ ಸೇವೆಯಲ್ಲಿ ಇಡೀ ಸೈನಿಕರಿಗೆ ದೇವತೆಯಂತೆ ಕಂಡಳು. ಅಂದಿನ ಅಧಿಕಾರಷಾಹಿಗಳಿಗೆ ಯುದ್ಧದಲ್ಲಿ ಮತ್ತೊಂದು ಸಾಮ್ರ್ಯಾಜ್ಯವನ್ನು ಕಸಿದು ತಮ್ಮ ಪ್ರತಿಷ್ಠೆಯನ್ನು ಹೆಚ್ಚಿಸಿಕೊಳ್ಳುವ ಗುಣವಿತ್ತೇ ವಿನಃ ತಮಗಾಗಿ ಯುದ್ಧ ಮಾಡುವವನಿಗೆ ಏನಾಗಿದೆ ಆತನಿಗೆ ಪೆಟ್ಟು ಬಿದ್ದಾಗ ಏನು ಮಾಡಬೇಕೆಂಬುದರ ಖಾಳಜಿ ಇರಲಿಲ್ಲ. ರೋಗಿಗಳಲ್ಲಿ ತುಂಬಾ ಗಂಭೀರರಾದವರನ್ನು ಸಮುದ್ರದಲ್ಲಿ ಎಸೆದರೆ, ಸ್ವಲ್ಪ ತ್ರಾಣವಿರುವವರನ್ನು ತಿಂಗಳಾನುಗಟ್ಟಲೆ ಹಡಗಿನ ಪ್ರಯಾಣದಲ್ಲಿ ಸಾಗಿಸಿ ಪ್ರಾಣಿಗಳಿಗೂ ಸಹ್ಯವೆನಿಸದ ಅಮಾನುಷ ಸ್ಥಳಗಳಲ್ಲಿ ಯಾವುದೇ ಶುಶ್ರೂಷಾ ವ್ಯವಸ್ಥೆಯಿಲ್ಲದ ಸ್ಥಳಗಳಿಗೆ ದಬ್ಬುತ್ತಿದ್ದರು. ಸಾವಿರಾರು ಜನರಿಗೆ ಒಬ್ಬನೋ ಇಬ್ಬರೋ ವೈದ್ಯರಿದ್ದರೆ ಉಂಟು ಇಲ್ಲದಿದ್ದರಿಲ್ಲ. ಅಂಥಹ ಒಂದು ಯುದ್ಧದಲ್ಲಿ ಸ್ಕುಟಾರ್ ಎಂಬ ಸ್ಥಳದಲ್ಲಿ ಯುದ್ಧ ಗಾಯಾಳುಗಳನ್ನು ತುಂಬಿದ್ದ ಕೊಟ್ಟಿಗೆಗೆ ಸಿಡ್ನಿ ಹರ್ಬರ್ಟ್ ಎಂಬ ಬ್ರಿಟಿಶ್ ಮಂತ್ರಿಮಂಡಲದ ಅಧಿಕಾರಿಯ ಮನವಿಯ ಮೇರೆಗೆ ಆಗಮಿಸಿದ ಫ್ಲಾರೆನ್ಸ್ ಮಾಡಿದ ಸುಧಾರಣೆ ಮನೋಜ್ಞ ಸೇವೆ ಚರಿತ್ರಾರ್ಹವಾದದ್ದು. ಭಾರತದಲ್ಲಿ ಸಿಪಾಯಿ ದಂಗೆಯ ಸಮಯದಲ್ಲೂ ಆಕೆ ಮಾಡಿದ ಸೇವೆ ಅಭೂತಪೂರ್ವವಾದದ್ದು. ಯಾವುದೇ ವ್ಯವಸ್ಥೆಗಳಿಲ್ಲದ, ಬೇಜವಾಬ್ದಾರಿಗಳ ಸರ್ಕಾರಿ ವ್ಯವಸ್ಥೆ, ಅಪಹಾಸ್ಯಗಳನ್ನು ಎದುರಿಸಿ ಕೂಡಾ, ಮಾನವೀಯ ಅನುಕಂಪ, ಸೇವಾ ಮನೋಭಾವನೆಗಳ ಹಾದಿಯಲ್ಲಿ ಬಂದ ಅಡೆತಡೆಗಳನ್ನೆಲ್ಲಾ ನಿವಾರಿಸಿ ಮಾನವ ಕುಲಕ್ಕೆ ಈಕೆ ಸಲ್ಲಿಸಿದ ಸೇವೆ ಇಡೀ ವಿಶ್ವವೇ ಬೆರಗಾಗುವಂತೆ ಮಾಡಿತು. ತನ್ನ ಸೇವೆಯಲ್ಲಿ ದೇವರನ್ನು ಕಂಡ ಈ ಮಹಾತಾಯಿ ಮುಂದೆ ಮಾನವ ಕುಲವನ್ನು ಸಲಹುತ್ತಿರುವ ಅನೇಕ ಮಾನವೀಯ ದಾದಿಯರ ಪ್ರತಿನಿಧಿಯಾಗಿ ಎಂದೆಂದೂ ನೆನಪಿನಲ್ಲಿ ಉಳಿಯುತ್ತಾಳೆ."ನಮನ"
ದೀಪಧಾರಿಣಿ
ಬೃಹದಾಕಾರದ ಮಿಲಿಟರಿ ಆಸ್ಪತ್ರೆ. ಕಟ್ಟಡವು ದೊಡ್ಡದಾಗಿತ್ತು. ಆದರೆ ಕನಿಷ್ಠ ಸೌಕರ್ಯವೂ ಇಲ್ಲದ ಆಸ್ಪತ್ರೆ. ಆಸ್ಪತ್ರೆಯ ಉದ್ದ ಸುಮಾರು ೬.೫ ಕಿಲೋಮೀಟರು. ಆಸ್ಪತ್ರೆಯಲ್ಲಿ ಸಾವಿರಾರು ಹಾಸಿಗೆಗಳು, ಆದರೆ ಒಬ್ಬ ರೋಗಿಯ ಹಾಸಿಗೆಗೂ, ಇನ್ನೊಬ್ಬ ರೋಗಿಯ ಹಾಸಿಗೆಗೂ ಇದ್ದ ಅಂತರ ಕೇವಲ ೪೫ ಸೆಂಟಿಮೀಟರುಗಳು. ಇಂಥಹ ಆಸ್ಪತ್ರೆಯಲ್ಲಿ ಪ್ರತಿನಿತ್ಯ ರಾತ್ರಿಯ ಹೊತ್ತು ಆಕೆ ಕೈಯಲ್ಲಿ ದೀಪ ಹಿಡಿದು ಪ್ರತಿಯೊಂದು ಹಾಸಿಗೆಯ ಬಳಿ ಹೋಗುತ್ತಾಳೆ. ಪ್ರತಿಯೊಬ್ಬ ರೋಗಿಯನ್ನೂ ವಿಚಾರಿಸುತ್ತಾಳೆ. ಅವರಿಗೆ ಅಗತ್ಯವಾದ ಔಷದ ಮತ್ತು ಇತರ ವಸ್ತುಗಳನ್ನು ನೀಡುತ್ತಾಳೆ. ಮೆಲುದನಿಯಲ್ಲಿ ಅವರನ್ನು ಉಪಚರಿಸುತ್ತಾಳೆ, ಅವರಿಗೆ ಧೈರ್ಯ ತುಂಬುತ್ತಾಳೆ. ಸಾವಿನ ಹೊಸ್ತಿಲಲ್ಲಿರುವ ವ್ಯಕ್ತಿಗೆ, ಆಗತಾನೇ ಚೇತರಿಸಿಕೊಳ್ಳುತ್ತಿರುವ ರೋಗಿಗೆ ಅವಳು ಮಾಡುತ್ತಿದ್ದ ಸೇವೆಯಿಂದ 'ಅವಳೊಬ್ಬ ದೇವತೆ' ಎನಿಸಿದ್ದರೆ ಆಶ್ಚರ್ಯವಿಲ್ಲ. ಪ್ರತಿದಿನ ಕತ್ತಲಾದೊಡನೆ ದೀಪವನ್ನು ಹಿಡಿದು ರೋಗಿಗಳನ್ನು ವಿಚಾರಿಸಲು ಬರುತ್ತಿದ್ದ ಈಕೆಯನ್ನು 'ದೀಪಧಾರಿಣಿ' ಎಂದೇ ಕರೆಯುತ್ತಿದ್ದರು.
ಉಲ್ಲೇಖ
ವರ್ಗ:ವೈದ್ಯಕೀಯ ವರ್ಗ:ಸಮಾಜಸೇವಕರು
ಲಿಂಬಾ ರಾಮ್
ಲಿಂಬಾ ರಾಮ್ ಭಾರತೀಯ ಬಿಲ್ಲುಗಾರ ಸ್ಪರ್ಧಿಯಾಗಿದ್ದು, ಮೂರು ಒಲಿಂಪಿಕ್ಸ್‌ಗಳು ಸೇರಿದಂತೆ ಅಂತಾರಾಷ್ಟ್ರೀಯ ಸ್ಪರ್ಧೆಗಳಲ್ಲಿ ಭಾರತವನ್ನು ಪ್ರತಿನಿಧಿಸಿದ್ದರು. 1992ರ ಬೀಜಿಂಗ್‌ನಲ್ಲಿ ನಡೆದ ಏಷ್ಯನ್ ಚಾಂಪಿಯನ್‌ಷಿಪ್‌ನಲ್ಲಿ ಬಿಲ್ಲುಗಾರಿಕೆಯ ವಿಶ್ವದಾಖಲೆಯನ್ನು ಅವರು ಸಮಮಾಡಿದ್ದಾರೆ. ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಬಿಲ್ಲುಗಾರಿಕೆಯಲ್ಲಿ ಶ್ಲಾಘನೆ ಗಳಿಸಿದ ಬಿಲ್ಲುಗಾರ ಲಿಂಬಾ ರಾಮ್ ಅಖಿಲ ಭಾರತೀಯ ವನವಾಸಿ ಕಲ್ಯಾಣ್ ಆಶ್ರಮದ ಉತ್ಪನ್ನ. ಅದು ಭಾರತದ ದೂರದ ಬುಡಕಟ್ಟು ಪ್ರದೇಶಗಳಲ್ಲಿರುವ ಸ್ಥಳೀಯ ಬುಡಕಟ್ಟು ಜನರ ಸಾಮಾಜಿಕ-ಆರ್ಥಿಕ ಉನ್ನತಿ ಮತ್ತು ಅಭಿವೃದ್ಧಿಗೆ ದುಡಿಯುತ್ತಿದೆ. thumb
ಆರಂಭಿಕ ಜೀವನ
ಲಿಂಬಾ ರಾಮ್ ಸರದೀತ್ ಗ್ರಾಮದಲ್ಲಿ(ಭಾರತದ ರಾಜಸ್ಥಾನ ರಾಜ್ಯದ ಉದಯ್‌ಪುರ ಜಿಲ್ಲೆಯ ಜಾಡೋಲ್ ತಹಸಿಲ್‌)1972ರ ಜನವರಿ 30ರಂದು ಜನಿಸಿದರು. ಅವರ ಕುಟುಂಬವು ಅಹರಿ ಬುಡಕಟ್ಟು ಜನಾಂಗಕ್ಕೆ ಸೇರಿದ್ದು, ಬಡತನದ ಕಾರಣದಿಂದಾಗಿ ಲಿಂಬಾ ರಾಮ್ ಗುಬ್ಬಚ್ಚಿ, ಕವುಜಗ ಮುಂತಾದ ಪಕ್ಷಿಗಳನ್ನು ಮತ್ತು ಕಾಡಿನ ಪ್ರಾಣಿಗಳನ್ನು ತನ್ನ ಸ್ಥಳೀಯ ಬಿಲ್ಲು(ಬಿದಿರು ಮಳೆಯಿಂದ ತಯಾರಿಸಿದ್ದು) ಮತ್ತು ಲಾಳದ ಕಡ್ಡಿಯ ಬಾಣಗಳಿಂದ ಬೇಟೆಯಾಡುತ್ತಿದ್ದರು. 1987ರಲ್ಲಿ ಸಮೀಪದ ಗ್ರಾಮ ಮಕ್ರದಿವೊನಲ್ಲಿ ಉತ್ತಮ ಬಿಲ್ಲುಗಾರರಿಗೆ ತರಬೇತಿ ನೀಡಲು ಸರ್ಕಾರವು ಪರೀಕ್ಷೆಗಳನ್ನು ನಡೆಸುತ್ತಿದೆ ಎಂದು ಅವರ ಚಿಕ್ಕಪ್ಪ ಸುದ್ದಿಯನ್ನು ತಂದರು. ಈ ಪರೀಕ್ಷೆಯಲ್ಲಿ 15ವರ್ಷ ವಯಸ್ಸಿನ ಲಿಂಬಾ ರಾಮ್ ಮತ್ತು ಇನ್ನೂ ಮೂವರು ಬಾಲಕರನ್ನು(ಇದರಲ್ಲಿ ಅರ್ಜುನ ಪ್ರಶಸ್ತಿ ವಿಜೇತ ಬಿಲ್ಲುಗಾರ ಶ್ಯಾಮ್ ಲಾಲ್ ಸೇರಿದ್ದಾರೆ)ಭಾರತದ ಕ್ರೀಡಾ ಪ್ರಾಧಿಕಾರದ ಆಯ್ಕೆದಾರರು ಗುರುತಿಸಿದರು. ಅದಾದನಂತರ ಇವೆರಲ್ಲ ನಾಲ್ಕು ಬಾಲಕರನ್ನು ಆರ್. ಎಸ್.ಸೋಧಿ ಮೇಲ್ವಿಚಾರಣೆಯ ತರಬೇತಿಯಲ್ಲಿ ನಾಲ್ಕು ತಿಂಗಳ ತರಬೇತಿ ಶಿಬಿರಕ್ಕಾಗಿ(ವಿಶೇಷ ಪ್ರದೇಶದ ಕ್ರೀಡಾ ಕಾರ್ಯಕ್ರಮ) ನವದೆಹಲಿಗೆ ಕಳಿಸಲಾಯಿತು.
ವೃತ್ತಿಜೀವನ
ಲಿಂಬಾರಾಮ್ ಅವರನ್ನು 1987ರಲ್ಲಿ ಭಾರತದ ಕ್ರೀಡಾಪ್ರಾಧಿಕಾರ ಗುರುತಿಸಿ, ತರಬೇತಿ ನೀಡಿತು. ಅದೇ ವರ್ಷ, 1987ರಲ್ಲಿ ಬೆಂಗಳೂರಿನಲ್ಲಿ ನಡೆದ ಕಿರಿಯ ಮಟ್ಟದ ರಾಷ್ಟ್ರೀಯ ಬಿಲ್ಲುಗಾರಿಕೆ ಪಂದ್ಯಾವಳಿಗಳಲ್ಲಿ ಅವರು ಸಮಗ್ರ ಚಾಂಪಿಯನ್ ಆದರು. ನಂತರದ ವರ್ಷ 1988ರಲ್ಲಿ ಅವರು ಹಿರಿಯ ಮಟ್ಟದ ರಾಷ್ಟ್ರೀಯ ಪಂದ್ಯಾವಳಿಗಳಲ್ಲಿ ಸಮಗ್ರ ಚಾಂಪಿಯನ್ ಆಗಿ ಸಿಯೋಲ್ ಒಲಿಂಪಿಕ್ಸ್‌ನಲ್ಲಿ ಭಾರತವನ್ನು ಪ್ರತಿನಿಧಿಸಲು ಆಯ್ಕೆಯಾದರು. 1989ರಲ್ಲಿ ಅವರು ಸ್ವಿಟ್ಜರ್‌ಲೆಂಡ್‌ನಲ್ಲಿ ನಡೆದ ವಿಶ್ವ ಚಾಂಪಿಯನ್‌ಷಿಪ್ ಕ್ವಾರ್ಟರ್‌ಫೈನಲ್ ತಲುಪಿದರು. ಅದೇ ವರ್ಷ,1989ರಲ್ಲಿ, ಏಷ್ಯನ್ ಕಪ್ ವೈಯಕ್ತಿಕ ಸ್ಪರ್ಧೆಯಲ್ಲಿ ಎರಡನೇ ಸ್ಥಾನ ಗಳಿಸಿದರು ಮತ್ತು ಭಾರತವು ತಂಡದ ಚಿನ್ನವನ್ನು ಗಳಿಸಿತು. 1990ರಲ್ಲಿ ಬೀಜಿಂಗ್ ಏಷ್ಯನ್ ಕ್ರೀಡಾಕೂಟದಲ್ಲಿ ಭಾರತವು ನಾಲ್ಕನೇ ಸ್ಥಾನ ಪಡೆಯಲು ನೆರವಾದರು. ಅವರು ಮೂರು ಒಲಿಂಪಿಕ್ಸ್‌ನಲ್ಲಿ ಭಾರತವನ್ನು ಪ್ರತಿನಿಧಿಸಿದ್ದರು. 1992ರಲ್ಲಿ ಅವರು ಬೀಜಿಂಗ್ ಏಷ್ಯನ್ ಚಾಂಪಿಯನ್‌ಷಿಪ್‌ನ 30 ಮೀಟರ್ ಸ್ಪರ್ಧೆಯಲ್ಲಿ ತಕಾಯೋಶಿ ಮ್ಯಾಟ್‌ಸುಶಿತ ಅವರ ವಿಶ್ವದಾಖಲೆಯನ್ನು ಸಮಗೊಳಿಸಿ 357 /360 ಅಂಕಗಳೊಂದಿಗೆ ಚಿನ್ನದ ಪದಕವನ್ನು ಗಳಿಸಿದರು. ಈ ಸುದ್ದಿಯನ್ನು ತಿಳಿದ ನಂತರ ಭಾರತದ ಸಂಸತ್ತು ಲಿಂಬಾ ರಾಮ್ ಅವರನ್ನು ಅಭಿನಂದಿಸಿತು. 1993ರ ಬಾರ್ಸಿಲೋನಾ ಒಲಿಂಪಿಕ್ಸ್‌ನಲ್ಲಿ ಅವರಿಗೆ 70 ಮೀಟರ್ ವಿಭಾಗದಲ್ಲಿ ಒಂದು ಪಾಯಿಂಟ್‍‌ನೊಂದಿಗೆ ಕಂಚಿನ ಪದಕ ತಪ್ಪಿಹೋಯಿತು ಮತ್ತು 10ನೇ ಸ್ಥಾನ ಗಳಿಸಿದರು. 1995ರಲ್ಲಿ ಅವರು ಎರಡನೇ ಸ್ಥಾನ ಗಳಿಸಿದರು ಮತ್ತು ನವದೆಹಲಿಯಲ್ಲಿ ನಡೆದ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ ಅವರ ತಂಡವು ಚಿನ್ನದ ಪದಕ ಗಳಿಸಿತು.ನವ ದೆಹಲಿ 1996ರಲ್ಲಿ ಅವರು ಏಷ್ಯಾದ ದಾಖಲೆಯೊಂದಿಗೆ ರಾಷ್ಟ್ರೀಯ ಚಾಂಪಿಯನ್ ಆದರು.
ಪ್ರಶಸ್ತಿಗಳು
ಭಾರತ ಸರ್ಕಾರ 1991ರಲ್ಲಿ ಅರ್ಜುನ ಪ್ರಶಸ್ತಿ ನೀಡಿ ಗೌರವಿಸಿತು.
ದುರ್ದೆಶೆ
1996ರಲ್ಲಿ ಲಿಂಬಾ ರಾಮ್ TATA ಕಂಪೆನಿಯನ್ನು ಸೇರಿದರು. ಅದೇ ವರ್ಷ ಕೋಲ್ಕತಾದ ತರಬೇತಿ ಶಿಬಿರದಲ್ಲಿ ಫುಟ್ಬಾಲ್ ಆಟವಾಡುವಾಗ ಗಂಭೀರ ಭುಜದ ಗಾಯಕ್ಕೆ ಒಳಗಾದರು. ಭುಜದ ಗಾಯದಿಂದ ಬಿಲ್ಲನ್ನು ಎಳೆಯಲು ಅಸಮರ್ಥರಾಗಿ ಏಕಾಗ್ರತೆ ಕಳೆದುಕೊಂಡರು. 1999ರಲ್ಲಿ ಅವರು TATAದಲ್ಲಿ ಕಳಪೆ ನಿರ್ವಹಣೆಯ ಕಾರಣ ಕೆಲಸವನ್ನು ಕೂಡ ಕಳೆದುಕೊಂಡರು. ನಂತರ ಅವರು 2001ರಲ್ಲಿ ಪಂಜಾಬ್ ನ್ಯಾಷನಲ್ ಬ್ಯಾಂಕ್‌ನಲ್ಲಿ ನಗದು ಗುಮಾಸ್ತೆಯಾಗಿ ಸೇರಿದರು. 2003ರಲ್ಲಿ ಭಾರತ ಕ್ರೀಡಾ ಪ್ರಾಧಿಕಾರ ಆಯೋಜಿಸಿದ್ದ ಮೂರನೇ ರಾಷ್ಟ್ರೀಯ ಶ್ರೇಯಾಂಕ ಬಹುಮಾನ ಹಣದ ಬಿಲ್ಲುಗಾರಿಕೆ ಪಂದ್ಯಾವಳಿಯಲ್ಲಿ ಪಾಲ್ಗೊಂಡು 16ನೇ ಸ್ಥಾನ ಗಳಿಸಿದರು. ಲಿಂಬಾ ರಾಮ್ ಅವರು MLA ಅರ್ಜುನ್ ಸಿಂಗ್ ಬವಾನಿಯ ಅವರಿಗೆ ಸೇರಿದ ಗ್ಯಾರೇಜ್‌ನಲ್ಲಿ ವಾಸಮಾಡುತ್ತಿದ್ದು, ಹೆಚ್ಚುಕಡಿಮೆ ವಸತಿಹೀನರಾಗಿದ್ದಾರೆ ಎಂದು  2009 ಜನವರಿಯಲ್ಲಿ ಭಾರತದ ಸುದ್ದಿ ಮಾಧ್ಯಮವರದಿಮಾಡಿತು.
ಪ್ರಸಕ್ತ ಸ್ಥಿತಿಗತಿ
ಕೆಲವು ವರ್ಷಗಳ ಕಾಲ ಲಿಂಬಾ ರಾಮ್ ನಿರುದ್ಯೋಗಿಯಾಗಿ ಉಳಿದ ನಂತರ 2009ರ ಜನವರಿ 10ರಂದು ಭಾರತದ ಬಿಲ್ಲುಗಾರಿಕೆ ಒಕ್ಕೂಟವು 2010ರ ಕಾಮನ್‌ವೆಲ್ತ್ ಕ್ರೀಡಾಕೂಟಕ್ಕಾಗಿ ರಾಷ್ಟ್ರೀಯ ಬಿಲ್ಲುಗಾರಿಕೆ ಕೋಚ್‌ ಸ್ಥಾನದಲ್ಲಿ ಲಿಂಬಾ ರಾಮ್ ಅವರನ್ನು ನೇಮಕಮಾಡಿ ಒಂದು ವರ್ಷದ ಒಪ್ಪಂದಕ್ಕೆ ಸಹಿಹಾಕಿತು.
ಉಲ್ಲೇಖಗಳು
ವರ್ಗ:ಭಾರತದ ಬಿಲ್ಲುಗಾರರು ವರ್ಗ:ಜೀವಿಸಿರುವ ವ್ಯಕ್ತಿಗಳು ವರ್ಗ:ಅರ್ಜುನ್ ಪ್ರಶಸ್ತಿ ಪುರಸ್ಕೃತರು ವರ್ಗ:1988ರ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಬಿಲ್ಲುಗಾರ ಸ್ಪರ್ಧಿಗಳು ವರ್ಗ:ಭಾರತದ ಒಲಿಂಪಿಕ್ ಕ್ರೀಡಾಕೂಟದ ಬಿಲ್ಲುಗಾರರು ವರ್ಗ:ಹುಟ್ಟಿದ ವರ್ಷ ತಪ್ಪಿಹೋದ ಜನರು(ಜೀವಿಸಿರುವ ಜನರು) ವರ್ಗ:ರಾಜಸ್ಥಾನದ ಕ್ರೀಡಾಪಟುಗಳು ವರ್ಗ:1972ರಲ್ಲಿ ಜನ್ಮಗಳು ವರ್ಗ:ಉದಯ್‌ಪುರ್ ಜಿಲ್ಲೆಯ ಜನರು ವರ್ಗ:ಕ್ರೀಡಾಪಟುಗಳು
ಡಿ.ಆರ್. ನಾಗರಾಜ್
'''ಡಿ.ಆರ್. ನಾಗರಾಜ್'''1954–1998 - ಕನ್ನಡದ ಖ್ಯಾತ ವಿಮರ್ಶಕ ಮತ್ತು ಸಾಹಿತಿ. ಇವರ "ಸಾಹಿತ್ಯ ಕಥನ" ಎಂಬ ಕೃತಿಗೆ ೧೯೯೯ರ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರಕಿದೆ."ಅಮೃತ ಮತ್ತು ಗರುಡ" ಇವರ ಇನ್ನೊಂದು ಪ್ರಸಿದ್ಧ ಕೃತಿಯಾಗಿದೆ.
ಜನನ, ಅಧ್ಯಯನ
ದೊಡ್ಡಬಳ್ಳಾಪುರ ರಾಮಯ್ಯ ನಾಗರಾಜ್ ಹುಟ್ಟಿದ್ದು 20-2-1954 ದೊಡ್ಡಬಳ್ಳಾಪುರದಲ್ಲಿ. ತಂದೆ ರಾಮಯ್ಯ, ತಾಯಿ ಅಕ್ಕಯ್ಯಮ್ಮ. ಡಿ.ಆರ್.ನಾಗರಾಜ ಪ್ರೌಢ ವ್ಯಾಸಂಗಕ್ಕಾಗಿ ಬೆಂಗಳೂರಿಗೆ ಬಂದರು. ಅಂದಿನ ಸರ್ಕಾರಿ ಆರ್ಟ್ಸ್ ಮತ್ತು ಸೈನ್ಸ್ ಕಾಲೇಜಿನ ವಿದ್ಯಾರ್ಥಿಯಾದ ಅವರು ಆನರ್ಸ್ ಪದವಿಯನ್ನು ಅಲ್ಲಿಯೇ ಪಡೆದರು. ಮುಂದೆ ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಎಂ.ಎ ಪದವಿ ಪ್ರಾಪ್ತವಾಯಿತು. ಸ್ವಲ್ಪ ಕಾಲ ಸಂಶೋಧಕ ವೃತ್ತಿಯಲ್ಲಿದ್ದು ಅವರು ಅಲ್ಲಿಯೇ ಕನ್ನಡ ಅಧ್ಯಾಪಕರಾದರು; ಪ್ರವಾಚಕರಾದರು, ಕೈಲಾಸಂ ಪೀಠದ ಸಂದರ್ಶಕ ಪ್ರಾಧ್ಯಾಪಕರೂ ಆದರು.
ಆಸಕ್ತಿ ವಿಷಯ
ವಿದಾರ್ಥಿ ಜೀವನದಿಂದಲೂ ಅಧ್ಯಯನಶೀಲರೂ ಚಿಂತನಪರರೂ ಆದ ನಾಗರಾಜ್ ನಿರಂತರ ಅಧ್ಯಯನಶೀಲತೆಯನ್ನು ಕೊನೆಯವರೆಗೂ ಉಳಿಸಿಕೊಂಡು ಬಂದವರು. ಮಾರ್ಕ್ಸ್ ವಾದದಿಂದ ಪ್ರಭಾವಿತರಾದರೂ ಲೋಹಿಯಾವಾದ ಅವರ ಹೃದಯವನ್ನು ಗೆದ್ದರೂ ಗಾಂಧೀವಾದದಿಂದ ವಿಮುಖರಾಗಲಿಲ್ಲ. ಆದ್ದರಿಂದಲೇ ಅವರು ತಮ್ಮನ್ನು ಎಡಪಂಥೀಯ ಗಾಂಧೀವಾದಿ ಎಂದು ಕರೆದುಕೊಳ್ಳುತ್ತಿದುದುಂಟು. ಅಧ್ಯಯನ ಅವಧಿಯಲ್ಲಿ ಚರ್ಚಾಸ್ಪರ್ಧೆಗಳಲ್ಲಿ ವಿಶೇಷವಾಗಿ ತಮ್ಮನ್ನು ತೊಡಗಿಸಿಕೊಳ್ಳುತ್ತಿದ್ದ ನಾಗರಾಜರಿಗೆ ಅವು ತಮ್ಮ ವ್ಯಾಪಕವಾದ ಅಧ್ಯಯನವನ್ನು ಒರೆಹಚ್ಚುವ ಸಾಣೆಗಲ್ಲಾದದ್ದು ಒಂದು ವಿಶಿಷ್ಟ ಅಂಶವಾಗಿದೆ. ಕನ್ನಡ ಸಂಸ್ಕೃತ ಹಾಗೂ ಇಂಗ್ಲಿಷ್ ಭಾಷೆಗಳಲ್ಲಿ ಅವರು ಪಡೆದಿದ್ದ ಪ್ರಭುತ್ವ ಅವರನ್ನು ಕನ್ನಡ ಮತ್ತು ಇಂಗ್ಲಿಷ್ ಎರಡರಲ್ಲೂ ಉತ್ತಮ ವಾಗ್ಮಿಯಾಗಿಸಿತ್ತು. ಹೀಗಾಗಿ ಅವರು ಎರಡೂ ಭಾಷೆಗಳಲ್ಲಿ ವಿಮರ್ಶಿಸುವ ಸಾಮರ್ಥ್ಯವನ್ನು ಪಡೆದಿದ್ದರು.
ವಿದೇಶ ಪ್ರವಾಸ ಮತ್ತು ಕಾರ್ಯನಿರ್ವಹಣೆ
ಡಿ.ಆರ್. ನಾಗರಾಜ್ ಅಮೆರಿಕೆಯ ಶಿಕಾಗೋ ವಿಶ್ವವಿದ್ಯಾಲಯದ ದಕ್ಷಿಣ ಭಾರತೀಯ ವಿಭಾಗದಲ್ಲಿ ಸಂದರ್ಶನ ಪ್ರಾಧ್ಯಾಪಕರಾಗಿ ಆಹ್ವಾನಿತರಾಗಿದ್ದರು. ಕೇಂದ್ರ ಸಾಹಿತ್ಯ ಅಕಾಡೆಮಿಯ ಅನುವಾದ ವಿಭಾಗದ ನಿರ್ದೇಶಕರಾಗಿಯೂ ಹಾಗೆಯೇ ದೆಹಲಿಯ ವಿಕಾಸಶೀಲ ಸಮಾಜಗಳ ಅಧ್ಯಯನ ಕೇಂದ್ರದ ಸೀನಿಯರ್ ಫೆಲೋ ಆಗಿಯೂ ಕಾರ್ಯ ನಿರ್ವಹಿಸಿದ್ದರು. ಅವರು ಕಾರ್ಯನಿರ್ವಹಿಸಿದ ಇತರ ಕೇಂದ್ರಗಳೆಂದರೆ ಸಿಮ್ಲಾದ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಅಡ್ವಾನ್ಸ್ಡ್ ಸ್ಟಡೀಸ್ನ ಫೆಲೋ ಮತ್ತು ಬೆಂಗಳೂರು ವಿಶ್ವವಿದ್ಯಾಲಯದ ತೌಲನಿಕ ಸಾಹಿತ್ಯ ಕೇಂದ್ರದ ಸಂಶೋಧಕ ಸಹಾಯಕರಾಗಿ ಇಂಗ್ಲೆಂಡ್, ಅಮೆರಿಕೆಯ ಶಿಕಾಗೋ, ಜರ್ಮನಿ, ಇಟಲಿ, ಬ್ರೆಜಿಲ್, ರಷ್ಯ, ಚೀನಾ ದೇಶಗಳ ವಿವಿಧ ವಿಶ್ವವಿದ್ಯಾಲಯಗಳಲ್ಲಿ ಅಲ್ಲದೆ ಭಾರತದ ವಿವಿಧ ಕ್ಷೇತ್ರಗಳಲ್ಲಿ ನಡೆದ ವಿಚಾರ ಸಂಕಿರಣಗಳಲ್ಲಿ ಪಾಲ್ಗೊಂಡು ಪ್ರಬಂಧ ಮಂಡಿಸಿದ ವ್ಯಾಪಕವಾದ ಹಾಗೂ ಆಳವಾದ ವಿದ್ವತ್ತಿನ ವ್ಯಕ್ತಿಯಾಗಿದ್ದರು ಡಾ.ಡಿ.ಆರ್.ನಾಗರಾಜ್.
ಪ್ರಮುಖ ಕೃತಿಗಳು
ಅವರ ಪ್ರಮುಖ ಕೃತಿಗಳೆಂದರೆ-
ಸಂಪಾದನೆ
ಅಕ್ಷರ ಚಿಂತನ ಮಾಲೆಗಾಗಿ ಅವರು ಹದಿನಾಲ್ಕು ಪುಸ್ತಕಗಳನ್ನು ಉಪಯುಕ್ತವೂ, ಅಧ್ಯಯನಶೀಲವೂ ಆದ ಮುನ್ನುಡಿಗಳೊಂದಿಗೆ ಸಂಪಾದಿಸಿಕೊಟ್ಟು ಸಂಪಾದನೆಯೂ ಒಂದು ಸೃಜನಕ್ರಿಯೆಯೇ ಎಂಬುದನ್ನು ಸೂಚಿಸಿದ್ದಾರೆ. ಉರ್ದು ಸಾಹಿತ್ಯ 1991ನ್ನು ಅವರು ಸ್ವತಂತ್ರವಾಗಿ ಸಂಪಾದಿಸಿದ್ದಾರೆ. ಪ್ರೊ. ಕೆ.ಆರ್. ನಾಗರಾಜರೊಂದಿಗೆ ಆಚಾರ್ಯ ನರೇಂದ್ರ ದೇವರ ಲೇಖನಗಳ ಸಂಕಲನವನ್ನೂ ಸಮಾಜವಾದಿ ಆಚಾರ್ಯ ಎಂಬ ಹೆಸರಿನಲ್ಲಿ ಸಂಪಾದಿಸಿದ್ದಾರೆ. ಸಂಸ್ಕೃತಿ ಮತ್ತು ವಿಕಾಸವನ್ನು ಕುರಿತ ಪ್ರಬಂಧಗಳನ್ನು Images of India ಶೀರ್ಷಿಕೆಯಲ್ಲಿ ಸಂಪಾದಿಸಿದ್ದಾರೆ. Vibhava ಎಂಬುದು ಇತರರೊಡನೆ ಸಂಗ್ರಹಿಸಿದ ಲೇಖನಗಳ ಸಂಕಲನ.
ಪಾಶಾತ್ಯ ಸಾಹಿತ್ಯ
ಪಾಶಾತ್ಯ ಸಾಹಿತ್ಯ ಮಾರ್ಗದರ್ಶನ ಭಾಗ ಸಂಪುಟ ೧ ಪ್ರಕಟವಾದದ್ದು 1981ರಲ್ಲಿ. ಗ್ರೀಕ್ ಸಾಹಿತ್ಯಕ್ಕೆ ಸಂಬಂಧಪಟ್ಟ ಕವಿಕೃತಿ, ಸಾಹಿತ್ಯಿಕ ಹಿನ್ನೆಲೆ ಮತ್ತು ಕೃತಿ ವಿಮರ್ಶೆ ಮೊದಲಾದ ವಿವರಣೆಗಳನ್ನೊಳಗೊಂಡ ಕೃತಿಯಾಗಿದ್ದು ಇದರಲ್ಲಿ ಗ್ರೀಕ್ ಸಾಹಿತ್ಯದ ಒಂದು ಅರ್ಥಪೂರ್ಣ ನೋಟ ಪ್ರಾಪ್ತವಾಗಲೆನ್ನುವುದು ಲೇಖಕರ ಆಶಯವಾಗಿದೆ.
ನಾಟಕ
ಕತ್ತಲೆ ದಾರಿ ಬಹು ದೂರ.
ನಿಧನ
ಅವರು ನಮ್ಮನ್ನಗಲಿದ್ದು 12-8-1998 ಬೆಂಗಳೂರಿನಲ್ಲಿ. ಬದುಕಿದ್ದ 44 ವರ್ಷಗಳಲ್ಲಿ ಸಂಸ್ಕೃತಿ ಚಿಂತನೆಗೆ ಅವರು ನೀಡಿದ ಕೊಡುಗೆ ಮಹತ್ವದ್ದು.
ಆಧಾರ
ಡಾ. ಜಿ. ಎಸ್. ಸಿದ್ಧಲಿಂಗಯ್ಯನವರು ಬರೆದ ಡಾ. ಡಿ. ಆರ್. ನಾಗರಾಜರ ಕುರಿತಾದ ಲೇಖನ
ಬಾಹ್ಯಸಂಪರ್ಕಗಳು
ವರ್ಗ:ಸಾಹಿತಿಗಳು ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ರಮೇಶ್ ಕೃಷ್ಣನ್‌
thumb|ಬಲಭಾಗಲ್ಲಿರುವವರು, ೨೦೦೯ರಲ್ಲಿರಮೇಶ್‌ ಕೃಷ್ಣನ್‌ (ரமேஷ் கிருஷ்ணன்) (ಜನನ: ೧೯೬೧ರ ಜೂನ್‌ ೫ ರಂದು) ಭಾರತದ ಮಾಜಿ ವೃತ್ತಿಪರ ಟೆನ್ನಿಸ್‌ ಆಟಗಾರ ಹಾಗೂ ಟೆನ್ನಿಸ್‌ ತರಬೇತುದಾರರಾಗಿದ್ದಾರೆ. ೧೯೭೦ರ ನಂತರದಲ್ಲಿ ಕಿರಿಯ ಟೆನ್ನಿಸ್‌ ಆಟಗಾರರಾಗಿ ವಿಂಬಲ್ಡನ್‌ ಮತ್ತು ಫ್ರೆಂಚ್‌ ಓಪನ್‌ ಟೆನ್ನಿಸ್‌ ಪಂದ್ಯಾವಳಿಯ ಬಾಲಕರ ಸಿಂಗಲ್ಸ್‌ ಪಂದ್ಯಗಳನ್ನು ಗೆದ್ದು ಪ್ರಶಸ್ತಿ ಗರಿ ಮೂಡಿಸಿದ್ದರು. ಮತ್ತೆ ೧೯೮೦ರಲ್ಲಿ ಮೂರು ಗ್ರ್ಯಾಂಡ್‌ ಸ್ಲ್ಯಾಮ್‌ ಟೆನ್ನಿಸ್‌ ಪಂದ್ಯಾವಳಿಗಳಲ್ಲಿ ಕ್ವಾರ್ಟರ್‌ ಫೈನಲ್ಸ್ ಹಂತದ ವರೆಗೂ ಮುನ್ನಡೆದರಲ್ಲದೆ, ೧೯೮೭ರಲ್ಲಿ ಡೇವಿಸ್‌ ಕಪ್‌ ಪೈನಲ್‌ ತಲುಪಿದ ಭಾರತ ಟೆನ್ನಿಸ್‌ ತಂಡದ ಪ್ರಮುಖ ಸದಸ್ಯರಾಗಿದ್ದರು. ೨೦೦೭ರಲ್ಲಿ ರಮೇಶ್‌ ಕೃಷ್ಣನ್‌ ಭಾರತದ ಡೇವಿಸ್‌ ಕಪ್‌ ನಾಯಕರಾದರು.
ರಮೇಶ್‌ ಭಾರತ ದೇಶದ ಮದರಾಸು (ಇಂದು ಚೆನ್ನೈ) ನಗರದಲ್ಲಿ ಜನಿಸಿದರು. ಇವರ ತಂದೆ ರಾಮನಾಥನ್‌ ಕೃಷ್ಣನ್‌ ೧೯೬೦ರ ಅವಧಿಯಲ್ಲಿ ಭಾರತದ ಪ್ರಮುಖ ಟೆನ್ನಿಸ್‌ ಆಟಗಾರರಲ್ಲಿ ಒಬ್ಬರಾಗಿದ್ದರು. ತಮ್ಮ ತಂದೆಯಂತೆ, ರಮೇಶ್‌ ಸಹ, ೧೯೭೯ರಲ್ಲಿ ವಿಂಬಲ್ಡನ್‌ ಜೂನಿಯರ್‌ ಸಿಂಗಲ್ಸ್‌ ಪ್ರಶಸ್ತಿ ಗಳಿಸಿದರು. ಅವರು ಅದೇ ವರ್ಷ ಫ್ರೆಂಚ್ ಓಪನ್‌ ಜೂನಿಯರ್‌ ಪ್ರಶಸ್ತಿಯನ್ನೂ ಗೆದ್ದು, ವಿಶ್ವದಲ್ಲಿ ಕಿರಿಯ ಟೆನ್ನಿಸ್ ಆಟಗಾರರ (ನಂ.೧ ಜೂನಿಯರ್ ಎಂಬ ಬಿರುದು ಗಳಿಸಿ) ಅಗ್ರಸ್ಥಾನ ಗಿಟ್ಟಿಸಿಕೊಂಡರು.
'ಸೀನಿಯರ್'‌ ಮಟ್ಟದಲ್ಲಿ, ರಮೇಶ್‌ (೧೯೮೬)ರಲ್ಲಿ ನಡೆದ ವಿಂಬಲ್ಡನ್‌ ಟೆನ್ನಿಸ್‌ ಪಂದ್ಯಾವಳಿಯ ಪುರುಷರ ಸಿಂಗಲ್ಸ್‌ ಕ್ವಾರ್ಟರ್‌ ಫೈನಲ್ಸ್ ತನಕ ಮುನ್ನಡೆದಿದ್ದರು.ಅಲ್ಲದೆ, ಎರಡು ಬಾರಿ (೧೯೮೧ ಹಾಗೂ ೧೯೮೭ರಲ್ಲಿ) ಯುಎಸ್‌ ಓಪನ್‌ ಟೆನ್ನಿಸ್ ಪಂದ್ಯಾವಳಿಯ ಕ್ವಾರ್ಟರ್‌ ಫೈನಲ್ಸ್ ಹಂತದ ವರೆಗೆ ಮುನ್ನಡೆದಿದ್ದರು.
ಬಾರ್ಸಿಲೊನಾದಲ್ಲಿ, ೧೯೯೨ರಲ್ಲಿ ನಡೆದ ಒಲಿಂಪಿಕ್‌ ಕ್ರೀಡಾಕೂಟದಲ್ಲಿ ರಮೇಶ್ ಕೃಷ್ಣನ್‌ ಲಿಯಾಂಡರ್‌ ಪೇಸ್‌‌ ಜೊತೆಗೂಡಿ ಪುರುಷರ ಡಬಲ್ಸ್‌ ಕ್ವಾರ್ಟರ್‌-ಫೈನಲ್ಸ್ ಹಂತದ ತನಕ ಮುನ್ನಡೆದಿದ್ದರು.
ರಮೇಶ್‌ ಕೃಷ್ಣನ್‌ ವೃತ್ತಿಪರ ಟೆನ್ನಿಸ್‌ ಪಯಣ-ಸ್ಪರ್ಧೆಯಿಂದ ೧೯೯೩ರಲ್ಲಿ ನಿವೃತ್ತರಾದರು. ಅವರ ವೃತ್ತಿಜೀವನದಲ್ಲಿ ಎಂಟು ಉನ್ನತ-ಮಟ್ಟದ ಸಿಂಗಲ್ಸ್‌ ಪ್ರಶಸ್ತಿಗಳು ಹಾಗೂ ಒಂದು ಡಬಲ್ಸ್‌ ಪ್ರಶಸ್ತಿ ಗಳಿಸಿದರು. ವಿಶ್ವದ ೨೩ನೆಯ ರಾಂಕಿಂಗ್‌ ಇವರ ವೃತ್ತಿಜೀವನದ ಅತ್ಯುನ್ನತ ಸಿಂಗಲ್ಸ್‌ ಶ್ರೇಯಾಂಕವಾಗಿತ್ತು. (ಜನವರಿ ೧೯೮೫ರಲ್ಲಿ) ಇವರ ವೃತ್ತಿಯಲ್ಲಿ ಗಳಿಸಿದ ಬಹುಮಾನ-ಹಣವು ಒಟ್ಟು ೧,೨೬೩,೧೩೦ ಯುಎಸ್‌ ಡಾಲರ್‌ಗಳು.
ಭಾರತೀಯ ಟೆನ್ನಿಸ್‌ಗಾಗಿ ರಮೇಶ್‌ರ ಕೊಡುಗೆ ಮತ್ತು ಸಾಧನೆಗಳನ್ನು ಗುರುತಿಸಿದ ಭಾರತ ಸರ್ಕಾರವು ೧೯೯೮ರಲ್ಲಿ ಅವರಿಗೆ ಪದ್ಮಶ್ರೀ ಪ್ರಶಸ್ತಿ ನೀಡಿ ಗೌರವಿಸಿತು.
ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಹಲವಾರು ಟೆನ್ನಿಸ್‌ ತರಬೇತಿ ಸಂಸ್ಥೆಗಳಂತೆಯೇ, ರಮೇಶ್‌ ಕೃಷ್ಣನ್‌ ತಮ್ಮ ಸ್ವಸ್ಥಳ ಚೆನ್ನೈಯಲ್ಲಿ (ಮುಂಚೆ ಮದರಾಸು) ಟೆನ್ನಿಸ್‌ ಅಕಾಡೆಮಿ ಸಂಸ್ಥಾಪಿಸಿ ನಡೆಸುತ್ತಿದ್ದಾರೆ. ರಮೇಶ್‌ ಅವರು ೨೦೦೭ರ ಜನವರಿ ತಿಂಗಳಲ್ಲಿ ಭಾರತ ಡೇವಿಸ್ ಕಪ್ ತಂಡದ ನಾಯಕರಾದರು.
ಬಾಹ್ಯ ಕೊಂಡಿಗಳು
ವರ್ಗ:ಭಾರತೀಯ ಟೆನ್ನಿಸ್‌ ಆಟಗಾರರು ವರ್ಗ:ಒಲಿಂಪಿಕ್ ನಲ್ಲಿ ಆಡಿದ ಭಾರತೀಯ ಟೆನ್ನಿಸ್‌ ಆಟಗಾರರು ವರ್ಗ:1992ರ ಬೇಸಿಗೆಯ ಒಲಂಪಿಕ್ಸ್‌ನಲ್ಲಿ ಟೆನ್ನಿಸ್ ಆಟಗಾರರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಅರ್ಜುನ್ ಪ್ರಶಸ್ತಿ ಪುರಸ್ಕೃತರು ವರ್ಗ:ತಮಿಳು ಭಾಷಿಕ ಆಟಗಾರರು ವರ್ಗ:1961ರಲ್ಲಿ ಜನಿಸಿದವರು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:ಟೆನ್ನಿಸ್ ಕ್ರೀಡಾಪಟುಗಳು
ಎಲ್. ವೈದ್ಯನಾಥನ್
ಕನ್ನಡ ಸಿನೆಮಾದ ಜನಪ್ರಿಯ ಸಂಗೀತ ನಿರ್ದೇಶಕ ಜೋಡಿ ಅಶ್ವಥ್-ವೈದಿ ಗಳಲ್ಲೊಬ್ಬರು ಎಲ್.ವೈದ್ಯನಾಥನ್.ಸಂಗೀತದ ಹಿನ್ನೆಲೆ ಹೊಂದಿದ ಕುಟುಂಬದಿಂದ ಬಂದ ವೈದ್ಯನಾಥನ್ ಸ್ವತಃ ಪಿಟೀಲು ವಾದಕರು.ಪ್ರಾರಂಭದಲ್ಲಿ ಕನ್ನಡದ ಪ್ರಸಿದ್ಧ ಸಂಗೀತ ನಿರ್ದೇಶಕ ಜಿ.ಕೆ.ವೆಂಕಟೇಶ್ ಅವರ ಜೊತೆ ಬಂಗಾರದ ಮನುಷ್ಯ, ಬೂತಯ್ಯನ ಮಗ ಅಯ್ಯು, ಸನಾದಿ ಅಪ್ಪಣ್ಣ ಚಿತ್ರಗಳಿಗೆ ಸಹಾಯಕರಾಗಿ ದುಡಿದಿದ್ದಾರೆ.ಪ್ರಸಿದ್ಧ ನಿರ್ದೇಶಕ ಸಿದ್ಧಲಿಂಗಯ್ಯ ನಿರ್ದೇಶನದ ಹೇಮಾವತಿ ಚಿತ್ರದ ಮೂಲಕ ಸ್ವತಂತ್ರ ನಿರ್ದೇಶಕರಾದರು.ಕಾಕನಕೋಟೆ ಚಿತ್ರದ ಸಂಗೀತ ನಿರ್ದೇಶಕ ಹಾಗೂ ಗಾಯಕ ಸಿ.ಅಶ್ವಥ್ ಜೊತೆ ಸೇರಿ, ಅಶ್ವಥ್-ವೈದಿಯಾಗಿ ಹಲವಾರು ಚಿತ್ರಗಳಿಗೆ ಸಂಗೀತ ನಿರ್ದೇಶನ ಮಾಡಿದ್ದಾರೆ.
ಇವರ ಸಂಗೀತ ನಿರ್ದೇಶನದ ಕೆಲವು ಜನಪ್ರಿಯ ಗೀತೆಗಳು
ಖ್ಯಾತ ಪಿಟೀಲು ವಾದಕರಾದ ಎಲ್.ಶಂಕರ್ ಹಾಗೂ ಎಲ್.ಸುಬ್ರಹ್ಮಣ್ಯಂ ಇವರ ಸಹೋದರರು.ವೈದ್ಯನಾಥನ್ ೨೦೦೭ ಮೇ ೧೯ ರಂದು ಚೆನ್ನೈನಲ್ಲಿ ನಿಧನರಾದರು.
ಸಂಗೀತ |ಕಲೆ
ಠಾಣೆ
ಇತಿಹಾಸ
ಠಾಣೆ ನಗರದ ಇತಿಹಾಸವನ್ನು ಐದು ಕಾಲಖಂಡಗಳಲ್ಲಿ ವಿಂಗಡಿಸಬಹುದು. ಠಾಣೆ ಪ್ರದೇಶದ ಪುರಾತನ ಹೆಸರು 'ಅಪರಾಂತ'. ಗ್ರೀಕರ ಚಕ್ರವರ್ತಿ ಅಲೆಗ್ಜಾಂಡರನು ಭಾರತದ ಮೇಲೆ ದಂಡೆತ್ತಿ ಬಂದಾಗ ಅವನೊಂದಿಗೆ ಅನೇಕ ತತ್ವಶಾಸ್ತ್ರಜ್ಞರು, ಇತಿಹಾಸಜ್ಞರು, ಭೂಗೋಳ ತಜ್ಞರು ಭಾರತಕ್ಕೆ ಭೇಟಿ ಕೊಟ್ಟರು. ಗ್ರೀಕ್ ತತ್ವಶಾಸ್ತ್ರಜ್ಞ ಟಾಲೆಮಿ, ತನ್ನ ಬರಹಗಳಲ್ಲಿ (ಕ್ರಿ.ಶ. ೧೩೫ರಿಂದ ೧೫೦) ಉಲ್ಲೇಖಿಸಿರುವ ಚೆರ್ಸೊನೇಸಸ್ ಎಂಬ ಸ್ಥಳ, ಈಗಿನ ಠಾಣೆ ಕೊಲ್ಲಿಯ ಸುತ್ತಮುತ್ತಲ ಪ್ರದೇಶ ಎಂದು ಸಂಶೋಧನೆಯ ಪ್ರಕಾರ ತಿಳಿದುಬಂದಿದೆ. ಕ್ರಿ.ಶ ೯ನೆಯ ಶತಮಾನದಲ್ಲಿ, ಆಗ ಶ್ರೀಸ್ಥಾನಕ ಎಂದು ಹೆಸರಾಗಿದ್ದ ಠಾಣೆ ಶಿಲಾಹಾರ ಸಾಮ್ರಾಜ್ಯದ ರಾಜಧಾನಿಯಾಗಿತ್ತು. ಇವರ ರಾಜ್ಯಭಾರ ಕ್ರಿ.ಶ. ೮೧೦ರಿಂದ ೧೨೬೦ರವರೆಗೆ ನಡೆಯಿತು. ಠಾಣೆ ಯಲ್ಲಿ ಇಂದಿಗೂ ಇರುವ ಘೋಡ್ ಬಂದರ್‍ ಎಂಬ ಜಾಗ ಹಿಂದೆ ಕುದುರೆ (ಘೋಡಾ)ಗಳ ವ್ಯಾಪಾರಕ್ಕೆ ಪ್ರಸಿದ್ಧವಾಗಿತ್ತು. ಈ ಕಾಲದಲ್ಲಿ ತಾನ್ಸಿ ಎಂದು ಕರೆಯಲಾಗುತ್ತಿದ್ದ ಬಟ್ಟೆ ಇನಲ್ಲಿಂದ ರಫ್ತಾಗುತ್ತಿತ್ತು.
ಶೈವರಾಗಿದ್ದ ಶಿಲಾಹಾರ ರಾಜರ ಕಾಲದಲ್ಲಿ ಕೌಪೀನೇಶ್ವರ ದೇವಾಲಯ ನಿರ್ಮಾಣವಾಯಿತು. ಶಿಲಾಹಾರರ ಸರ್ವಧರ್ಮಸಮಭಾವ ದೃಷ್ಟಿಯಿಂದ ಪ್ರೋತ್ಸಾಹಿತರಾದ ಇತರೆ ಮತೀಯರು ಉದಾ. ಪಾರ್ಸಿಗಳು, ಕ್ರೈಸ್ತರು, ಮುಸ್ಲಿಮರು ಮತ್ತು ಯಹೂದಿಗಳು ಇಲ್ಲಿ ನೆಲೆಸಿದರು.
ಶಿಲಾಹಾರರು ನಗರವನ್ನು ಬೇರೆಬೇರೆ ವಲಯಗಳನ್ನಾಗಿ ವಿಭಾಗಿಸಿ ಅವುಗಳನ್ನು ’ಪಾಡಾ’ ಎಂದು ಕರೆದರು. ಈ ಇಂದಿಗೂ ನೌಪಾಡಾ, ಪಾಟ್ಲಿಪಾಡಾ, ಅಗ್ರಿಪಾಡಾ ಎಂಬ ಪ್ರದೇಶಗಳನ್ನು ಠಾಣೆಯಲ್ಲಿ ನೋಡಬಹುದು. ೧೨ನೆಯ ಶತಮಾನದ ಮೊದಲಭಾಗದಲ್ಲಿ ಹೊಸ ನಗರವನ್ನು ಕಟ್ಟುವ ಉದ್ದೇಶದಿಂದ ರಾಜಾ ಬಿಂಬದೇವನು ತನ್ನ ೬೬ ಉಪಶಾಖೆಗಳೊಂದಿಗೆ ಬಂದು ಠಾಣೆಯಲ್ಲಿ ನೆಲೆಯೂರಿದ. ಖ್ಯಾತ ಇಟಾಲಿಯನ್ ಯಾತ್ರಿಕ ಮಾರ್ಕೋ ಪೋಲೋ ಕ್ರಿ.ಶ. ೧೨೯೦ರಲ್ಲಿ ಠಾಣೆಯನ್ನು ಸಂದರ್ಶಿಸಿದ್ದ. ಮಹಾನಗರ ಎಂದು ಆತ ಕರೆದಿರುವ ಈ ನಗರ, ಆತ ಉಲ್ಲೇಖಿಸಿರುವ ಸತತ ಬಂದು ಹೋಗುತ್ತಿದ್ದ ಹಡಗುಗಳು, ಚರ್ಮ, ಹತ್ತಿ, buckram ಗಳ ರಫ್ತು, ಕುದುರೆಗಳ ಆಮದು ಇವುಗಳ ವ್ಯಾಪಾರ ಈ ದೃಷ್ಟಿಯಿಂದ , ಬಹುಶಃ ಸುಸಜ್ಜಿತ ಬಂದರಾಗಿತ್ತು.
೧೪೮೦ರಲ್ಲಿ ಗುಜರಾತಿನ ಸುಲ್ತಾನ ಮಹಮೂದ್ ಬೇಗಾರನು ತನ್ನ ಸುಭಾ ರಾಜ್ಯದ ರಾಜಧಾನಿಯನ್ನಾಗಿ ಠಾಣೆ ನಗರವನ್ನು ಆರಿಸಿಕೊಂಡ.
೧೫೩೦ ರಿಂದ ೧೭೩೯ರವರೆಗೆ ಇನ್ನೂರಕ್ಕೂ ಹೆಚ್ಚು ವರ್ಷ ಠಾಣೆ ಪೋರ್ಚುಗೀಸರ ಆಡಳಿತಕ್ಕೊಳಪಟ್ಟಿತ್ತು. ಆ ಕಾಲದಲ್ಲಿ ಇದನ್ನು ’ಕಲಬೆ ಡ ಟಾನಾ’ ಎಂದು ಕರೆಯಲಾಗುತ್ತಿತ್ತು. ಇಲ್ಲಿ ಯ ಸೈಂಟ್ ಜಾನ್ ದ ಬ್ಯಾಪ್ಟಿಸ್ಟ್ ಚರ್ಚು ಸ್ಥಾಪನೆಯಾದದ್ದು ೧೬೬೩ರಲ್ಲಿ. ೧೭೩೦ರಲ್ಲಿ ಠಾಣೆಯ ಕೋಟೆಯ ಕಟ್ಟಡ ಪ್ರಾರಂಭವಾಯಿತು. ಮರಾಠಾ ಸೇನಾಪತಿ ಚಿಮಾಜಿ ಅಪ್ಪಾ ೧೭೩೭ರಲ್ಲಿ ವಸಯಿಯ ಆಕ್ರಮಣಕ್ಕೆ ಯೋಜನೆ ಹಾಕಿದ. ೧೭೩೮ರ ಮಾರ್ಚ್ ೨೮ರಂದು ಠಾಣೆಯ ಕೋಟೆ ಮರಾಠರ ವಶವಾಯಿತು. ೧೭೪೪ರಲ್ಲಿ ಬ್ರಿಟಿಷರು ಠಾಣೆ ನಗರ ಮತ್ತು ಕೋಟೆಯನ್ನು ತಮ್ಮ ವಶಕ್ಕೆ ತೆಗೆದುಕೊಂಡರು.
೧೭೬೦ರಲ್ಲಿ ಕೌಪೀನೇಶ್ವರ ದೇವಾಲಯವನ್ನು ಪುನರುಜ್ಜೀವನ ಮಾಡಲಾಯಿತು. ಪೇಶ್ವೆಗಳ ಅರಮನೆಯಂತಹಾ ಸೌಧದಲ್ಲಿ ೧೭೭೮ರಲ್ಲಿ ಕೋರ್ಟು ಸ್ಥಾಪನೆಯಾಯಿತು. ಪಾರಸೀ ಜನಗಳ ಅಗ್ನಿ ದೇವಾಲಯ ೧೭೮೦ರಲ್ಲಿ ಸ್ಥಾಪನೆಯಾಯಿತು. ೧೮೬೩ರ ಮಾರ್ಚ್ ೧೦ರಂದು ಠಾಣೆ ಮುನಿಸಿಪಾಲಿಟಿ ಅಸ್ತಿತ್ವಕ್ಕೆ ಬಂತು.
ನಾಸಿಕ್ ಜಿಲ್ಲೆಯ ಕಲೆಕ್ಟರ್‍ ಜಾಕ್ಸನ್ನನನ್ನು ಗುಂಡಿಕ್ಕಿ ಕೊಂದ ಆರೋಪದ ಮೇಲೆ ಕ್ರಾಂತಿಕಾರಿಗಳಾದ ಅನಂತ ಲಕ್ಷ್ಮಣ ಕಾನ್ಹೇರೆ, ಗೋಪಾಲ ಕೃಷ್ಣಾಜಿ ಕರ್ವೆ ಮತ್ತು ವಿನಾಯಕ ನಾರಾಯಣ ದೇಶಪಾಂಡೆ ಈ ಮೂವರನ್ನು ಠಾಣೆಯ ಕೇಂದ್ರೀಯ ಕಾರಾಗೃಹದಲ್ಲಿ ಗಲ್ಲಿಗೇರಿಸಲಾಯಿತು.
ಇಂದಿನ ಠಾಣೆ
ಭಾರತದ ಸ್ವಾತಂತ್ರದ ನಂತರ ಬೆಳೆದ ಠಾಣೆ ೬೦, ೭೦ರ ದಶಕದಲ್ಲಿ ಔದ್ಯೋಗಿಕ ಕೇಂದ್ರವಾಯಿತು. ಅದಕ್ಕೆ ಅನುಗುಣವಾಗಿ ವಾಣಿಜ್ಯ, ಸಾರಿಗೆ ಮತ್ತು ಕಟ್ಟಡ ನಿರ್ಮಾಣ ಚಟುವಟಿಕೆಗಳೂ ಪ್ರಾರಂಭವಾಗಿ, ೮೦ರ ದಶಕದಲ್ಲಿ ಬಿರುಸಿನಿಂದ ಬೆಳೆದವು. ಒಂದಾನೊಂದು ಮುಂಬಯಿಗೆ ಹೋಲಿಸಿದರೆ ಕಳಪೆಯಾಗಿ ಕಾಣುತ್ತಿದ್ದ ಠಾಣೆ ಇಂದು ಯೋಜನೆಯಲ್ಲಿ, ಸ್ವಚ್ಛತೆಯಲ್ಲಿ ಮುಂಬಯಿಯನ್ನು ಮೀರಿಸುತ್ತದೆ. ಆಧುನಿಕ ಠಾಣೆ ಮುನಿಸಿಪಲ್ ಕಾರ್ಪೋರೇಷನ್ ೧೯೮೨ರಲ್ಲಿ ಅಸ್ತಿತ್ವಕ್ಕೆ ಬಂತು. ಇದು ಕೈಗೊಂಡ ಅನೇಕ ಅಭಿವೃದ್ಧಿ ಯೋಜನೆಗಳ ಫಲವಾಗಿ ೨೦೦೦ದಲ್ಲಿ ಭಾರತ ಸರ್ಕಾರದ ’ಸ್ವಚ್ಛ ನಗರ ’ ಪ್ರಶಸ್ತಿ ಠಾಣೆನಗರ ಗಳಿಸಿಕೊಂಡಿತು. ಠಾಣೆ ಇಂದೂ (೨೦೦೭) ತ್ವರಿತವಾಗಿ ಬೆಳೆಯುತ್ತಿದ್ದು, ಇಲ್ಲಿ ಕಿಕ್ಕಿರಿದ ಜನದಟ್ಟಣೆ ಮತ್ತು ಸಾರಿಗೆ ಸಮಸ್ಯೆಗಳಾಗಿವೆ.
ಠಾಣೆ ಕೊಲ್ಲಿಯ ಪಶ್ಚಿಮ ದಂಡೆಯ ಮೇಲಿರುವ ಠಾಣೆ ನಗರದ ಪೂರ್ವಕ್ಕೆ ಪಾರಸಿಕ್ ಗುಡ್ಡಗಳೂ, ಪ಼ಶ್ಚಿಮಕ್ಕೆ ಯೆವೂರ್‍ ಗುಡ್ಡಗಳೂ ಇವೆ. ಠಾಣೆ ಕೊಲ್ಲಿ ಸ್ವಾಭಾವಿಕ ರಕ್ಷಣೆಯಲ್ಲದೇ, ಬಹು ಹಿಂದಿನ ಕಾಲದಿಂದಲೂ ಸಮುದ್ರಸಾರಿಗೆಗೆ ಇಂಬು ಕೊಟ್ಟಿದೆ. ಇದರಿಂದ ಸ್ಥಳೀಯ ಮತ್ತು ಅಂತರರಾಷ್ಟ್ರೀಯ ವಾಣಿಜ್ಯದ ಅಭಿವೃದ್ಧಿ ಸಾಧ್ಯವಾಯಿತು. ಠಾಣೆ ನಗರ ಶ್ರೀಮಂತ ಸಾಂಸ್ಕೃತಿಕ ಪರಂಪರೆ, ಪೌರಾಣಿಕ ಹಿನ್ನೆಲೆ ಹೊಂದಿದ್ದು ಐತಿಹಾಸಿಕ ಮಹತ್ವದ ಅನೇಕ ಘಟನೆಗಳ ತವರಾಗಿದೆ. ಈಗ ಠಾಣೆಯ ಕೋಟೆ ಕೇಂದ್ರೀಯ ಕಾರಾಗೃಹವಾಗಿದೆ
ಠಾಣೆಯ ಶ್ರೀಮಂತ ಸಾಂಸ್ಕೃತಿಕ ಪರಂಪರೆಯನ್ನು ರಕ್ಷಿಸಿ ಬೆಳೆಸುವ ಉದ್ದೇಶದಿಂದ ಠಾಣೆ ಮುನಿಸಿಪಾಲಿಟಿಯು ರಂಗಾಯತನ ಎಂಬ ಹೆಸರಿನ ನಾಟ್ಯಗೃಹವನ್ನು ನಿರ್ಮಿಸಿತು. ಮರಾಠಿಯ ಪ್ರಸಿದ್ಧ ನಾಟಕಕಾರ ರಾಮ ಗಣೇಶ ಗಡಕರಿ ಯವರ ನೆನಪಿನಲ್ಲಿ ಕಟ್ಟಿರುವ ಈ ಸಂಸ್ಥೆಯಲ್ಲಿ ವಿವಿಧ ಸಾಂಸ್ಕೃತಿಕ ಕಾರ್ಯಕ್ರಮಗಳು ಯಾವಾಗಲೂ ನಡೆಯುತ್ತಿರುತ್ತವೆ.
ಸಂಸ್ಕೃತಿ
೭೬% ಇರುವ ಮರಾಠಿಗರು ಇಲ್ಲಿ ಬಹುಸಂಖ್ಯಾತರು. ಅಷ್ಟಾದರೂ ಮರಾಠಿ ಅಲ್ಲದ ಇತರ ಭಾಷಿಕರ ಸಂಸ್ಕೃತಿಯೂ ಕಾಣಬರುತ್ತದೆ. ಗಣೇಶ ಚತುರ್ಥಿಯನ್ನು ವಿಜೃಂಭಣೆಯಿಂದ ಆಚರಿಸಲಾಗುತ್ತದೆ. ಗಡಕರಿ ರಂಗಾಯತನದಲ್ಲಿ ವರ್ಷವಿಡೀ ಸಾಂಸ್ಕೃತಿಕ ಕಾರ್ಯಕ್ರಮಗಳು ನಡೆಯುತ್ತಿರುತ್ತವೆ. ಮುಂಬಯಿಗೆ ಹೋಲಿಸಿದರೆ ’ತೂಕಡಿಸುತ್ತಿರುವ ನಗರ’ ಎನ್ನಿಸಿಕೊಳ್ಳುತ್ತಿದ್ದ ಠಾಣೆ ೧೯೯೦ರಿಂದ ಈಚೆಗೆ ಅನೇಕ ಪಟ್ಟು ಬೆಳೆದಿದೆ. ಮುಂಬಯಿಯ ಅತಿ ಇಕ್ಕಟ್ಟಾದ ಮತ್ತು ಅತಿ ತುಟ್ಟಿ ಮನೆಗಳಿಂದ ಬೇಸತ್ತ ಜನ ಅಗ್ಗದ ಮತ್ತು ಸೌಕರ್ಯಯುತವಾದ ಮನೆಯನ್ನು ಹುಡುಕಿಕೊಂಡು ಠಾಣೆಗೆ ಲಗ್ಗೆ ಹಾಕಿದರು.
ಮುಂಬಯಿಯಂತೆ ವರ್ಣರಂಜಿತ ರಾತ್ರಿಗಳಿಲ್ಲದಿದ್ದರೂ, ಸಂಜೆಯ ಕಾರ್ಯಕ್ರಮಗಳು ಬೇಕಾದಷ್ಟುಇವೆ. ಊಟ, ತಿಂಡಿಗೆ ತರತರಹೆಯ ಪುಷ್ಕಳ ಹೋಟೆಲುಗಳಿವೆ. ಇಲ್ಲಿ ಪಾಂಚಪಾಖಡಿ ಪ್ರದೇಶ ವಿಧವಿಧವಾದ ಹೋಟೆಲುಗಳು, ಐಸ್ ಕ್ರೀಮ್ ಪಾರ್ಲರುಗಳು, ಕೇಕ್ ಅಂಗಡಿಗಳು ಇತ್ಯಾದಿಗಳಿಂದ ಪ್ರಸಿದ್ಧವಾಗಿದೆ. ’ದಹಿ ಹಂಡಿ’ ಎಂಬ ಗೋಕುಲಾಷ್ಟಮಿಯ ದಿನ ಆಡುವ, ಜನ ಪಿರಮಿಡ್ಡಿನ ಆಕಾರದಲ್ಲಿ ಒಬ್ಬರಮೇಲೊಬ್ಬರು ನಿಂತು ಮೊಸರಿನ ಕುಡಿಕೆಯನ್ನು ಒಡೆಯುವ ಆಟ ಇಲ್ಲಿ ಬಹಳ ಜನಪ್ರಿಯ. ಇಲ್ಲಿಯ ಎರಡು ಅಂಥಾ ದಹಿ ಹಂಡಿ ಪ್ರಾಯೋಜಕರು ಗೆದ್ದ ತಂಡಕ್ಕೆ ೧೦ ಲಕ್ಷ ರೂಪಾಯಿಗೂ ಹೆಚ್ಚು ಬಹುಮಾನ ಘೋಷಿಸುತ್ತಾರೆ.
ವಿಶೇಷ ತಾಣಗಳು
ಠಾಣೆ ಕೇಂದ್ರೀಯ ಕಾರಾಗೃಹ, ಸೈಂಟ್ ಜಾನ್ ದ ಬ್ಯಾಪ್ಟಿಸ್ಟ್ ಚರ್ಚು, ಕೌಪೀನೇಶ್ವರ ಮಂದಿರ, ತಲಾವ್ ಪಾಳಿ, ಉಪವನ ಕೆರೆ, ಯವೂರ್‍ ಗುಡ್ಡ, ಚಂದನವಾಡಿಯ ಬ್ರಹ್ಮ ದೇವ ದೇವಾಲಯ
ಕೆರೆಗಳು
ಠಾಣೆ ನಗರದಲ್ಲಿ ಸುಮಾರು ಮೂವತ್ತು ಕೆರೆಗಳಿದ್ದು ಇದನ್ನು ’ಕೆರೆಗಳ ನಗರ’ ಎಂದೇ ಕರೆಯಲಾಗುತ್ತದೆ. ಮಸುಂದಾ (ಅಥವಾ ತಲಾವ್ ಪಾಳಿ) ಇವುಗಳಲ್ಲಿ ಹೆಸರುವಾಸಿಯಾದದ್ದು. ಇಲ್ಲಿ ದೋಣಿವಿಹಾರದ ಸೌಲಭ್ಯವಿದೆ.
ವರ್ಗ:ಭಾರತದ ಪಟ್ಟಣಗಳು ವರ್ಗ:ಮಹಾರಾಷ್ಟ್ರದ ಪಟ್ಟಣಗಳು ವರ್ಗ:ಭೂಗೋಳ
ಐಎಸ್‍ಒ ೬೩೯
ಅಂತಾರಾಷ್ಟ್ರೀಯ ಪ್ರಮಾಣೀಕರಣ ಸಂಸ್ಥೆ(ಇಂಟರ್ನ್ಯಾಶನಲ್ ಆರ್ಗನೈಜೇಶನ್ ಆಪ್ ಸ್ಟ್ಯಾಂಡರ್ಡೈಜೇಶನ್)ಯು (en:ISO) ಪ್ರಪಂಚದ ಭಾಷೆಗಳನ್ನು ಗುರುತಿಸಲು ಆಂಗ್ಲ ಪದಗಳ ಚಿಕ್ಕ ಕೋಡ್ ಸ್ಥಾಪಿಸಿದೆ. ಈ ಕೋಡ್‍ಗಳ ಪಟ್ಟಿಯೆ ಐಎಸ್‍ಒ ೬೩೯
ವರ್ಗ:ಭಾಷೆಗಳು
ಜುಲೈ ೧೯
ಹೊರಗಿನ ಸಂಪರ್ಕಗಳು
೧ ೧
ಜಂಕೊ ತಾಬಿ
thumbnail ಜಂಕೊ ತಾಬಿ ಮೌಂಟ್ ಎವರೆಸ್ಟ್ ಏರಿದ ಮೊದಲ ಮಹಿಳೆ.ಜಪಾನ್‌ನ ಫುಕುಶಿಮಾದಲ್ಲಿ ಜನಿಸಿದ ಜಂಕೊ ತಾಬಿಗೆ ಚಿಕ್ಕವಯಸ್ಸಿನಿಂದಲೇ ಪರ್ವತಾರೋಹಣದಲ್ಲಿ  ಆಸಕ್ತಿಯಿತ್ತು.ಶೋವಾ ಮಹಿಳಾ ವಿಶ್ವವಿದ್ಯಾಲಯದಲ್ಲಿ ಪದವಿ ಪಡೆದ ಬಳಿಕ ಇಂಗ್ಲಿಷ್ ಸಾಹಿತ್ಯವನ್ನು ಅಭ್ಯಸಿಸಿದರು.ಹಾಗೇ ಪರ್ವತಾರೋಹಿಗಳ ಕ್ಲಬ್ ಸೇರಿಕೊಂಡರು.೧೯೬೯ರಲ್ಲಿ "ಜಪಾನ್ ಲೇಡೀಸ್ ಕ್ಲೈಂಬಿಂಗ್ ಕ್ಲಬ್" ಸ್ಥಾಪನೆ ಮಾಡಿದರು.ನಂತರದಲ್ಲಿ ತಮ್ಮ ಪತಿಯೊಂದಿಗೆ ಜಪಾನಿನ ಅನೇಕ ಎತ್ತರದ ಪರ್ವತಗಳನ್ನು ಏರಿದರು.೧೯೭೨ರ ವೇಳೆಗೆ ಜಂಕೊ ಅವರು ಜಪಾನಿನ ಪ್ರಮುಖ ಪರ್ವತಾರೋಹಿಗಳಲ್ಲಿ ಒಬ್ಬರಾಗಿದ್ದರು. ೧೯೭೫ರಲ್ಲಿ ಕೆಲವು ಮಹಿಳೆಯರೊಂದಿಗೆ ಮೌಂಟ್ ಎವರೆಸ್ಟ್ ಏರಲು ಇವರನ್ನು ಕಳುಹಿಸಿಕೊಡಲಾಯಿತು.ಒಂಭತ್ತು ಸ್ಥಳೀಯ ಶೆರ್ಪಾಗಳೊಂದಿಗೆ ತೇನ್‌ಸಿಂಗ್,ಎಡ್ಮಂಡ್ ಹಿಲರಿಯವರು ಸಾಗಿದ ದಾರಿಯಲ್ಲೇ ಕ್ರಮಿಸಿ, ೧೯೭೫ ಮೇ ೧೬ರಂದು ಮೌಂಟ್ ಎವರೆಸ್ಟ್ ಏರಿದರು.
ಬಾಹ್ಯ ಸಂಪರ್ಕಗಳು
ವರ್ಗ:ಚುಟುಕು ವರ್ಗ:ಪರ್ವತಗಳು
ಜುಲೈ ೨೦
ಜುಲೈ ೨೦ - ಜುಲೈ ತಿಂಗಳ ಇಪ್ಪತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೦೧ನೇ ದಿನ (ಅಧಿಕ ವರ್ಷದಲ್ಲಿ ೨೦೨ನೇ ದಿನ).
ಹೊರಗಿನ ಸಂಪರ್ಕಗಳು
೨ ೨
ಮುತ್ಯಾಲಮಡುವು
thumb|ಮುತ್ಯಾಲಮಡುವು ಮುತ್ಯಾಲಮಡುವಿನ ಹೆಸರು, ತೆಲುಗು ಭಾಷೆಯ ಮುತ್ಯಾಲ - ಮುತ್ತುಗಳು (Pearl) ಹಾಗು ಮಡುವು - ಮಡು (Valley) ಪದಗಳಿಂದ ಉಗಮ ವಾಗಿದೆ. ಇಲ್ಲಿಯ ಜಲಪಾತದಲ್ಲಿ ನೀರು ಮುತ್ತಿನ ಹನಿಗಳಂತೆ, ಮಡುವಿನೊಳಗೆ ಧುಮುಕುವುದರಿಂದ, ಈ ಹೆಸರು ಬಂದಿದೆ.
ಪ್ರವಾಸೋದ್ಯಮ
ಬೆಂಗಳೂರು ಜಿಲ್ಲೆಯ ಆನೇಕಲ್ ತಾಲ್ಲೂಕಿನಲ್ಲಿರುವ ಮುತ್ಯಾಲಮಡುವು, ಆನೇಕಲ್ ನಿಂದ ೫ ಕಿ.ಮೀ ಹಾಗು ಬೆಂಗಳೂರಿನಿಂದ ೪೦ ಕಿ.ಮೀ. ದೂರದಲ್ಲಿರುವ ಮುತ್ಯಾಲಮಡುವಿನಲ್ಲಿ ಸುಂದರ ಜಲಪಾತವಿದೆ ಹಾಗು ಇದು ಒಂದು ಪ್ರಸಿದ್ದ ಪ್ರವಾಸಿ ತಾಣವಾಗಿದೆ.
ಜಲಪಾತ ಬಳಿ, ಒಂದು ಶಿವನ ದೇವಾಲಯವಿದೆ .ಅಲ್ಲಿ ಪ್ರತಿದಿನ ಬೆಳಿಗ್ಗೆ ಪೂಜೆ(ಪ್ರಾರ್ಥನೆ) ಮಾಡಲಾಗುತ್ತದೆ.ಈ ಸ್ಥಳದಲ್ಲಿ ಜಲಪಾತವಿರುವುದರ ಕಾರಣದಿಂದಾಗಿ, ಪಕ್ಷಿಗಳ ಸಾಂದ್ರತೆಯನ್ನು ಹೊಂದಿದೆ.ಮತ್ತೊಂದು ಆಕರ್ಷಣೆ ಥತ್ತೆಕೆರೆ(Thattekere) ಸರೋವರ ಹತ್ತಿರದಲ್ಲಿದೆ.
ಮಿಲ್ಖಾ ಸಿಂಗ್‌
ಬಾಲ್ಯದಿನಗಳು
ಮಿಲ್ಖಾ ಸಿಂಗ್‌ ಲ್ಯಾಲ್ಪುರದಲ್ಲಿ ಜನಿಸಿದರು. 1947ರಲ್ಲಿ ಭಾರತದ ಇಬ್ಭಾಗದೊಂದಿಗೆ ಸಂಭವಿಸಿದ ನರಮೇಧದಲ್ಲಿ ಅವರ ಹೆತ್ತವರನ್ನು ಕಳೆದುಕೊಂಡರು. ಭಾರತ ಇಬ್ಭಾಗವಾದ ಕಾಲದಲ್ಲಿ 12ರ ವಯಸ್ಸಿನ ಬಾಲಕ ಮಿಲ್ಖಾನ ಕಣ್ಣೆದುರಿಗೇ ಆತನ ಹೆತ್ತವರ ಹತ್ಯೆ ಮಾಡಲಾಗಿತ್ತು.
ವೃತ್ತಿಜೀವನ
ಅವರು ದೈವದತ್ತ ಪ್ರತಿಭಾಶಾಲಿ, ಅಥ್ಲೀಟ್‌ ಎನಿಸಿಕೊಂಡ ಮಿಲ್ಖಾ ಸಿಂಗ್‌, 200 ಮೀಟರ್‌ ಹಾಗೂ 400 ಮೀಟರ್ ಓಟದ ಸ್ಪರ್ಧೆಗಳಲ್ಲಿ ಗೆದ್ದು, ಭಾರತದ ಬಹು ಯಶಸ್ವಿ ಅಥ್ಲೀಟ್ ಎನಿಸಿಕೊಂಡರು.
ನಿವೃತ್ತಿಯ ನಂತರದ ಜೀವನ
ನಿವೃತ್ತಿಯ ನಂತರ ಮಿಲ್ಖಾ ಸಿಂಗ್‌ ಪಂಜಾಬ್‌ ರಾಜ್ಯದಲ್ಲಿ ಕ್ರೀಡಾ ಇಲಾಖೆಯ ನಿರ್ದೇಶಕರ ಹುದ್ದೆಯಲ್ಲಿದ್ದರು. ಮಿಲ್ಖಾ ಸಿಂಗ್‌ರ ಜೀವಗಾಥೆಯನ್ನು ಹಿಂದಿ ಚಲನಚಿತ್ರ 'ಭಾಗ್‌ ಮಿಲ್ಖಾ ಭಾಗ್‌ (भाग मिलखा भाग) 'ನಲ್ಲಿ ನಿರೂಪಿಸಲಾಗಿದೆ. ಖ್ಯಾತ ಹಿಂದಿ ಚಲನಚಿತ್ರ ನಿರ್ದೇಶಕ ರಾಕೇಶ್‌ ಒಂಪ್ರಕಾಶ್‌ ಮೆಹ್ರಾ ಈ ಚಲನಚಿತ್ರವನ್ನು ನಿರ್ದೇಶಿಸಿದ್ದಾರೆ.
ನಿಧನ
ಮಿಲ್ಖಾ ಸಿಂಗ್ ಅವರು, (೯೧) ತಮ್ಮ ಚಂದೀಘಡ್ ನ ಸ್ಥಾನೀಯ ಆಸ್ಪತ್ರೆಯಲ್ಲಿ ೨೦೨೧ ರ, ಜೂನ್, ೧೮ ರ ರಾತ್ರಿ ನಿಧನರಾದರು. ,
ಅಡಿ ಟಿಪ್ಪಣಿ
ವರ್ಗ:ಭಾರತೀಯ ಅಥ್ಲೀಟ್‌ಗಳು ವರ್ಗ:1935ರಲ್ಲಿ ಜನಿಸಿದವರು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:ಒಲಿಂಪಿಕ್ಸ್‌ನಲ್ಲಿ ಸಾಧನೆಗೈದ ಭಾರತೀಯ ಅಥ್ಲೀಟ್‌ಗಳು ವರ್ಗ:1960ರ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಭಾಗವಹಿಸಿದ ಅಥ್ಲೀಟ್‌ಗಳು ವರ್ಗ:1964ರ ಬೇಸಿಗೆ ಒಲಿಂಪಿಕ್ಸ್‌ನಲ್ಲಿ ಭಾಗವಹಿಸಿದ ಅಥ್ಲೀಟ್‌ಗಳು ವರ್ಗ:ಓಟ ಸ್ಪರ್ಧಾರ್ಥಿಗಳು ವರ್ಗ:ಭಾರತದ ಸಿಖ್ಖರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಏಷ್ಯನ್‌ ಕ್ರೀಡಾಕೂಟದಲ್ಲಿ ಸ್ವರ್ಣ ಪದಕ ಗಳಿಸಿದ ಭಾರತೀಯರು ವರ್ಗ:ಪಂಜಾಬಿ ಜನರು ವರ್ಗ:ಕಾಮನ್ವೆಲ್ತ್‌ ಕ್ರೀಡಾಕೂಟದಲ್ಲಿ ಸ್ವರ್ಣ ಪದಕ ಗಳಿಸಿದ ಭಾರತೀಯರು ವರ್ಗ:ಕ್ರೀಡಾಪಟುಗಳು
ಅಖಿಲ ಭಾರತ ಬಾನುಲಿ ಕೇಂದ್ರ
ಆಲ್ ಇಂಡಿಯಾ ರೇಡಿಯೋ (ಆಲ್ ಇಂಡಿಯಾ ರೇಡಿಯೋ (AIR ಎಂದು ಸಂಕ್ಷಿಪ್ತ ಗೊಳಿಸಲಾಗಿದೆ)),ವನ್ನು ಅಧಿಕೃತವಾಗಿ ಆಕಾಶವಾಣಿ ಎಂದು ಕರೆಯಲಾಗುತ್ತದೆ (ದೇವನಾಗರಿಯಲ್ಲಿ: आकाशवाणी, ākāshavānī), ಇದು ಭಾರತದ ರೇಡಿಯೋ ಪ್ರಸಾರ ಮಾಧ್ಯಮವಾಗಿದೆ ಹಾಗು ಪ್ರಸಾರ ಭಾರತಿಯ ವಿಭಾಗವಾಗಿದೆ. ಇದು 1936 ರಲ್ಲಿ ಸಂಸ್ಥಾಪಿಸಲಾಯಿತು. ಇಂದು ಇದು ರಾಷ್ಟ್ರೀಯ ದೂರದರ್ಶನ ಪ್ರಸಾರವಾಗಿರುವ, ಪ್ರಸಾರ ಭಾರತಿಯ ದೂರದರ್ಶನದ ಸಹಯೋಗಿಯಂತೆ ಸೇವೆಸಲ್ಲಿಸುತ್ತಿದೆ. ಪ್ರಪಂಚದ ದೊಡ್ಡ ರೇಡಿಯೋ ಸಂಪರ್ಕಗಳಲ್ಲಿ ಆಲ್ ಇಂಡಿಯಾ ರೇಡಿಯೋ ಕೂಡ ಒಂದಾಗಿದೆ. ಇದರ ಪ್ರಧಾನ ಕಾರ್ಯಾಲಯವು ನವ ದೆಹಲಿಯ ಆಕಾಶವಾಣಿ ಭವನದಲ್ಲಿದೆ. ಆಕಾಶವಾಣಿ ಭವನ ನಾಟಕ ವಿಭಾಗ, FM ವಿಭಾಗ ಮತ್ತು ರಾಷ್ಟ್ರೀಯ ಸೇವೆಗಳಿಗೆ ಎಡೆಮಾಡಿಕೊಟ್ಟಿದೆ. ದೂರದರ್ಶನ ಕೇಂದ್ರವೂ (ದೆಹಲಿ) ಕೂಡ ಆಕಾಶವಾಣಿ ಭವನದ 6ನೇ ಮಹಡಿಯಲ್ಲಿದೆ.